Γαντζωμένος στην καρέκλα παρά τα τερτίπια του ο Μπόρις | Η Εφημερίδα των Συντακτών\nΠοιος είπε ότι οι πρωθυπουργοί πρέπει να έχουν την ευθιξία να παραιτούνται όταν γίνονται δημοσίως ρεζίλι για μια σειρά από παρανομίες; Ο Μπόρις Τζόνσον, πάντως, δεν πιστεύει σε αυτό και δεν πρόκειται να κάνει πίσω πριν από τις προγραμματισμένες εκλογές, παρά τις αλλεπάλληλες «σφαλιάρες» που δέχεται στη Βουλή.\nΟχυρωμένος μεν πίσω από τον πόλεμο στην Ουκρανία, που λειτουργεί ως ιδανικός αντιπερισπασμός για τα δικά του καμώματα, στριμωγμένος δε πολιτικά όσο και εξευτελισμένος ηθικά -σε βαθμό να αναγκάζεται κάθε λίγο και λιγάκι να ζητά δημόσια συγγνώμη-, ο Μπόρις Τζόνσον δεν πάει πουθενά, στην Ντάουνινγκ Στριτ θα μείνει (προς το παρόν τουλάχιστον), κι ας εντείνονται διαρκώς οι πιέσεις να παραιτηθεί λόγω του «πάρτι-γκέιτ». Του πασίγνωστου πια σκανδάλου, εξαιτίας του οποίου θα μείνει στα χρονικά ως ο πρώτος Βρετανός πρωθυπουργός που παρανόμησε και με τη βούλα της αστυνομίας, παραβιάζοντας τη νομοθεσία της δικής του κυβέρνησης για τα λοκντάουν κατά της πανδημίας με τη συμμετοχή του σε κορονο-πάρτι και πληρώνοντας χρηματικό πρόστιμο γι’ αυτό. Οσο για το πολιτικό κόστος; Είναι βαρύ αλλά δεν έχει πληρωθεί ακόμα, με επικείμενο εκλογικό ορόσημο τις τοπικές κάλπες στις 5 Μαΐου.\nΟι εξελίξεις ήταν ραγδαίες χθες, ενόσω ο Τζόνσον βρισκόταν σε διήμερη επίσημη επίσκεψη στην Ινδία. Οι κυβερνώντες Τόρις κατέφυγαν πάλι σε κοινοβουλευτικά τερτίπια αλλά και σε μία ακόμα αιφνίδια… κωλοτούμπα, επιδιώκοντας να γυρίσουν μπούμερανγκ σε βάρος των Εργατικών τη χθεσινή ψηφοφορία στη Βουλή που ζήτησαν οι τελευταίοι. Στόχος της αξιωματικής αντιπολίτευσης; Η ντροπιαστική παραπομπή του πρωθυπουργού στη διακομματική κοινοβουλευτική Επιτροπή Προνομίων, ώστε να διερευνήσει αν εκείνος παραπλάνησε σκόπιμα τα μέλη της Βουλής, λέγοντάς τους επανειλημμένως ψέματα για τα κορονο-πάρτι. Παράπτωμα που θεωρητικά τιμωρείται με παραίτηση, σύμφωνα με τον υπουργικό κώδικα.\nΤελευταία στιγμή, οι Τόρις αποφάσισαν να μην επιβάλουν κομματική πειθαρχία και να αφήσουν τους βουλευτές να ψηφίσουν κατά συνείδηση, αποσύροντας παράλληλα τροπολογία που είχαν καταθέσει κάποιες ώρες νωρίτερα και η οποία αποσκοπούσε στην καθυστέρηση της κοινοβουλευτικής έρευνας για τον ΜποΤζο έως ότου η αστυνομία ολοκληρώσει τη δική της έρευνα για τα κορονο-πάρτι (με πιθανή επιβολή και άλλων προστίμων στον ανέμελο πρωθυπουργό) και δοθεί στη δημοσιότητα το πολυαναμενόμενο πόρισμα της υψηλόβαθμης δημόσιας λειτουργού Σου Γκρέι για την πολύκροτη υπόθεση.\nΑπό τις βασικότερες αιτίες για την απότομη αλλαγή στάσης των Τόρις ήταν οι φόβοι για ταπεινωτική καταψήφιση της δικής τους τροπολογίας λόγω της έντονης δυσαρέσκειας μπόλικων ανταρτών βουλευτών, που έτσι κι αλλιώς ζητούν του κάκου από τον Τζόνσον να παραιτηθεί για το «πάρτι-γκέιτ» και τάσσονται υπέρ της εσωκομματικής εκδίωξής του από την εξουσία. Στην προκειμένη περίπτωση δεν ήθελαν με τίποτα να εμφανιστούν -πόσο μάλλον προεκλογικά- ότι τρενάρουν την κοινοβουλευτική έρευνα σε βάρος του, με κίνδυνο να κατηγορηθούν από τους ίδιους τους ψηφοφόρους τους για συγκάλυψη του σκανδάλου. Οπως προκύπτει άλλωστε από τις δημοσκοπήσεις, μεγάλο μέρος της βρετανικής κοινής γνώμης θεωρεί τον Τζόνσον «ψεύτη».\nΕκκλησία κατά Τζόνσον για τις αποθήκες ψυχών\nΚι έτσι η παραπομπή του πρωθυπουργού υπερψηφίστηκε χθες το απόγευμα στη Βουλή ώστε να φανεί ότι οι Τόρις δεν έχουν τίποτα να κρύψουν, με την κοινοβουλευτική έρευνα να αναμένεται πάντως ότι θα ξεκινήσει σε διάστημα μηνών. Ως μάννα εξ ουρανού τούς ήρθε και η (συμπτωματική;) χθεσινή αναγγελία της αστυνομίας πως αναστέλλει τις ανακοινώσεις επιβολής νέων προστίμων για το «πάρτι-γκέιτ» και ενημέρωσης για την πορεία της δικής της έρευνας, μέχρι τις τοπικές εκλογές!\nΤαυτόχρονα ο Τζόνσον έχει καταφέρει να ανοίξει μέτωπο και με την Εκκλησία της Αγγλίας, η οποία αντιτίθεται ανοιχτά στην απάνθρωπη -και πιθανότατα παράνομη, βάσει διεθνούς δικαίου- συμφωνία που έκλεισε πρόσφατα η Βρετανία με τη Ρουάντα, ώστε να εξορίζει εκεί δεκάδες χιλιάδες αιτούντες άσυλο. Με τα κυβερνητικά σχέδια διαφωνούν κάθετα και βουλευτές των Τόρις, ενώ δημόσιοι υπάλληλοι στο υπουργείο Εσωτερικών αρνούνται να τα εφαρμόσουν, χαρακτηρίζοντάς τα «επαίσχυντα» και απειλώντας με απεργία ή και παραιτήσεις.


Γιατί η αλβανική μαφία δολοφόνησε τον Βέλγο «dealer» ναρκωτικών στην Αθήνα | Reader.gr\nΓιατί η αλβανική μαφία δολοφόνησε τον Βέλγο «dealer» ναρκωτικών στην Αθήνα\nΤετ, 06/02/2019 - 22:56\nΔύο κινητά τηλέφωνα, ένα που βρέθηκε στην κατοχή του 56χρονου Βέλγου που βρέθηκε νεκρός στον πεζόδρομο της οδού Φανοσθένους στο Νέο Κόσμο κι άλλο ένα που είχε ο 32χρονος Αλβανός που συνελήφθη στον μεθοριακό σταθμό της Κακαβιάς, οδήγησαν τις Αρχές στην εξιχνίαση της δολοφονίας - μυστήριο το καλοκαίρι του 2017.\nΟ 56χρονος Λουίτζι Βαντσέρι, περίπου μία ώρα πριν τη δολοφονία του στις 16 Ιουνίου 2017 είχε λάβει sms, που έγραφε τη διεύθυνση και την ώρα που θα συναντούσε τρεις Αλβανούς στο Νέο Κόσμο. Αποστολέας του μηνύματος ήταν ο 32χρονος που συνελήφθη στα ελληνοαλβανικά σύνορα, ενώ -δείγμα του πόσο άτρωτος ένιωθε- ήταν πως είχε ακόμη στην κατοχή του το κινητό τηλέφωνο απ’ το οποίο συνομιλούσε με τον Βέλγο «τουρίστα». Εκεί θα συζητούσαν για ένα φορτίο ναρκωτικών. Τελικά πήγε σε «ραντεβού θανάτου», καθώς ο 32χρονος Έντζον Μετάι και οι συνεργοί του (ο «Τόνι» και ο «Βίνι») που αναζητούνται από τις Αρχές τον εκτέλεσαν με μία σφαίρα πίσω από το κεφάλι.\nΟ Βαντσέρι είχε φτάσει αεροπορικώς στην Αθήνα, έξι μέρες πριν από τη δολοφονία του και διέμενε σε κεντρικό ξενοδοχείο, στην οδό Καραγιώργης Σερβίας. Από την πρώτη στιγμή η ΕΛ.ΑΣ. απέκλεισε το ενδεχόμενο της ληστείας, καθώς στην τσέπη του παντελονιού του βρέθηκαν 1.000 ευρώ μετρά. Μετά από σχετικό αίτημα στην Interpol ήρθε στην Ελλάδα ο φάκελος του, όπου περιγράφονταν ως αρχηγικό μέλος κυκλώματος που διακινούσε ναρκωτικά στην Ε.Ε. (Βέλγιο, Ισπανία και Ελβετία) και στην Λατινική Αμερική (Κολομβία).\nΗ απαγωγή και το «συμβόλαιο θανάτου»\nΑστυνομικές πηγές αναφέρουν ότι πριν αποφασιστεί το σχέδιο δολοφονίας του 56χρονου Βέλγου, ο 32χρονος Αλβανός είχε απαγάγει αδελφικό φίλο και συνεργάτη του Λουτζί Βαντσέρι, στην προσπάθειά του να πάρει πίσω λεφτά που χρώσταγε ο 56χρονος Βέλγος σε καρτέλ ναρκωτικών. Μάλιστα, οι δύο πλευρές είχαν συμφωνήσει να καταβληθούν λύτρα, για να αφεθεί ελεύθερος ο φίλος του 56χρονου στη Σαραγόσα της Ισπανίας. Ο Έντζον Μετάι έδωσε ραντεβού στο θύμα στην οδό Φανοσθένους 14 στο Νέο Κόσμο. Το τελευταίο μήνυμα του Βέλγου έγραφε: «Οκ. Πηγαίνω τώρα».\nΑυτό που δεν ήξερε φεύγοντας από το ξενοδοχείο του στην οδό Καραγεώργη Σερβίας, στο Σύνταγμα, ήταν ότι πήγαινε σε παγίδα θανάτου. Σε βάρος του είχε υπογραφεί συμβόλαιο εκτέλεσης, για χρέος του προς καρτέλ. Ο 32χρονος Αλβανός μαζί με δύο άτομα ακόμα είχαν βολιδοσκοπήσει πάρκο στην οδό Φανοσθένους. Ο Βέλγος έφτασε στο σημείο και έδωσε το χέρι του για να χαιρετήσει στον 32χρονο, τον οποίο γνώριζε από παλιότερες «δουλειές» για ναρκωτικά.\nΤότε, οι δύο συνεργοί του Αλβανού προσέγγισαν τον 56χρονο από πίσω, με τον έναν εξ αυτών να τον πυροβολεί με 32άρι περίστροφο εξ επαφής στο κεφάλι, πίσω από το αυτί.


Karioki! - Κριτικές για Gaukurinn, Ρέικιαβικ, Ισλανδία - TripAdvisor\nKarioki! - Gaukurinn\nΝο 10 από 44 Νυχτερινή ζωή για: Ρέικιαβικ\nΡωτήστε το χρήστη Katla V για το Gaukurinn\nΡέικιαβικ: Όλες οι δραστηριότητες (750)\nΑξιοθέατα (750) | Ξενοδοχεία (57) | Εστιατόρια (573)


Μαύρη σημαία στο Δημοτικό κατάστημα του Δήμου Λεβαδέων.. - Livadeia - Potpourri\nHome Απολύσεις Διαθεσιμότητα Πολιτική Μαύρη σημαία στο Δημοτικό κατάστημα του Δήμου Λεβαδέων..\nΜαύρη σημαία στο Δημοτικό κατάστημα του Δήμου Λεβαδέων..\nΤο γραφείο της προϊσταμένης Διοικητικού σήμερα.\nΣυνέχεια στην Κατάληψη στο Δημοτικό κατάστημα του Δήμου Λεβαδέων πραγματοποιούν από το πρωί εργαζόμενοι σε συμπαράσταση αυτών που θα τεθούν σε διαθεσιμότητα με βάση τις διατάξεις του μεσοπρόθεσμου προγράμματος.\nΌπως ανακοινώθηκε, στις 18.00 το απόγευμα, που θα συγκληθεί εκτάκτως σε συνεδρίαση το δημοτικό συμβούλιο , θα συζητηθεί το πρόβλημα που έχει δημιουργηθεί και θα λάβει αποφάσεις για τη στάση που θα τηρήσει ο δήμος .\nΕτικέτες Απολύσεις, Διαθεσιμότητα, Πολιτική


Κορωνοϊός Συναγερμός για τις «κόκκινες» περιοχές της Αθήνας | MEGA TV\nΗ επέλαση του κορονοιού στην Αττική δεν λέει να κοπάσει αυτη την στιγμή στην μεγαλύτερη περιφέρεια της χώρας έχουμε 3.103 ενεργά κρούσματα . «Κόκκινες» περιοχές το Σύνταγμα, το Κολωνάκι, η Ομόνοια και η Πλατεία Βικτωρίας.\nΟ κορωνοϊός συνεχίζει, να “χτυπά» την Αττική . O φόβος και η ανησυχία οδήγησε εκατοντάδες πολίτες κάθε ηλικίας στην νέα Σμύρνη. Σχημάτισαν ουρές για να μάθουν εάν είναι θετικοί στον ίο.\nΤα κλιμάκια του ΕΟΔΥ δεν προλάβαιναν να παίρνουν δείγματα. Μέχρι το μεσημέρι πραγματοποιήθηκαν 616 ραπιντ τεστ . Βρέθηκαν επτά θετικά δείγματα, σε 4 άντρες και 3 γυναίκες .\nΗ πανδημία δείχνει σαφή εξάπλωση και η αύξηση των κρουσμάτων, έχει ηλικιακά και γεωγραφικά στοιχεία . Στην Αττική η μέση ηλικία των ανθρώπων που νοσούν είναι τα 33 έτη .\nΣυνολικά 3103 ενεργά κρούσματα βρίσκονται στην Αττική.\nΗ πλατεία Συντάγματος, η πλατεία Βικτωρίας, οπού καταγράφηκε μεγάλος αριθμός θετικών κρουσμάτων , ο Άγιος Παντελεήμονας που συνεχίζει να παρουσιάζει υψηλό επιδημιολογικό φορτίο η περιοχή της Ομόνοιας, το Μοναστηράκι και το Κολωνάκι βρίσκονται στο επίκεντρο των ειδικών στην Αττική.\nΚάτοικος του κέντρου της Αθήνας είναι ο 73χρονος Ανδρέας Λαζανης που επιδεικνύει στις μετακινήσεις του, όπως λέει μέγιστη προσοχή .\nΓρήγορη διάγνωση με δωρεάν τεστ καθημερινά σε επιβαρυμένες περιοχές εκτιμάται πως θα λειτουργήσουν θετικά στον έλεγχο για τη διαχείριση της πανδημίας ..


Είδη Σπιτιού & Είδη Κιγκαλερίας - My Perfect Home - My Perfect Home\nΜπαταρία ντουζιέρας πλήρης Modena της Gloria No 13-3504\nΣτήλη δαπέδου για μπάνιο, Bello\nΝιπτήρες μπάνιου γυάλινοι επικαθήμενοι No 66-8316\nΜπαταρία ντουζιέρας πλήρης Stada της Gloria No 11-3515\nΜπαταρίες λουτρού πλήρης Leda της Gloria No 23-0700\nΣτήλη ντους υδρομασάζ Zizanio της Gloria No 27-5016\nΒέργα ντους ορειχάλκινη της Gloria No 42-0816\nΝιπτήρες μπάνιου επιτοίχιοι, σειρά Roco No 17-4873\nΝιπτήρες μπάνιου ένθετοι Huida, σειρά Onix No 17-0401\nΝιπτήρες μπάνιου γυάλινοι ένθετοι No 38-9006\nΕταζέρες μπάνιου πετσετών Romina της Gloria Νο 21-2098\nΜπαταρία νιπτήρα πλήρης Crystal της Gloria No 13-1000\nΣτήλη ντους υδρομασάζ Plakal της Gloria No 20-8602\nΝιπτήρες μπάνιου επιτοίχιοι, σειρά Bobata No 17-1602\nΝιπτήρες μπάνιου επιτοίχιοι, σειρά Coverino No 17-8003\nΜπαταρία κουζίνας πλήρης Leda της Gloria No 23-0785\nΜπαταρία κουζίνας Teo της Gloria No 42-9203\nΝιπτήρες μπάνιου επιτοίχιοι, Huida, σειρά Ecuador No 17-4640\nΜπαταρίες λουτρού πλήρης Dolceta της Gloria No 42-3275\nΝιπτήρες μπάνιου επιτοίχιος γωνιακός Huida, σειρά Corner No 27-3535\nΔιακοσμήστε ολόκληρο το σπίτι μέσα από το online shop μας, επιλέγοντας Πόμολα και πομολάκια για έπιπλα, πόμολα για πόρτες, Κουρτινόξυλα και όλα τα αξεσουάρ κουρτίνας αλλά και Είδη Σκίασης, Στόρια κα. Ανακαινίστε το μπάνιο σας μεσα από την μεγάλη ποικιλία μας σε Αξεσουάρ Μπάνιου, καλαθάκια, πιγκάλ στιρίγματα για τον τοίχο κ.α. Επίσης Αξεσουάρ Τζακιού, Ταπετσαρίες Τοίχου σε μοντέρνα σχέδια, φωτοταπετσαρίες και παιδικές ταπετσαρίες αλλά και Προϊόντα Ύπνου.\nΣιδηρόδρομος πλακέ γωνιακός για μπανιέρα ή ντουζιέρα με αντιρίδα\nΣιδηρόδρομος πλακέ σε σχήμα Π\nΣυμπτυσσόμενα κουρτινόξυλα Φ25, από 1,40 έως 2,50 Νο 7 Οξειδέ\nΣυμπτυσσόμενα κουρτινόξυλα Φ25, από 1,40 έως 2,50 Νο 8 Οξειδέ\nΣυμπτυσσόμενα κουρτινόξυλα Φ25, από 1,40 έως 2,50 Νο 8 Νίκελ Ματ\nΣυμπτυσσόμενα κουρτινόξυλα Φ25, από 1,40 έως 2,50 Νο 6 Οξειδέ\nΣυμπτυσσόμενα κουρτινόξυλα Φ25, από 1,40 έως 2,50 Νο 6 Νίκελ Ματ\nΣυμπτυσσόμενα κουρτινόξυλα Φ25, από 1,40 έως 2,50 Νο 9 Οξειδέ\nΣυμπτυσσόμενα κουρτινόξυλα Φ25, από 1,40 έως 2,50 Νο 9 Χρυσό Ματ\nΣυμπτυσσόμενα κουρτινόξυλα Φ25, από 1,40 έως 2,50 Νο 9 Νίκελ Ματ\nΣυμπτυσσόμενα κουρτινόξυλα Φ25, από 140cm έως 250cm νίκελ ματ, Νο 4\nΣυμπτυσσόμενα κουρτινόξυλα Φ25, από 140cm έως 250cm νίκελ ματ, Νο 2\nΟικονομικά κουρτινόξυλα Φ25, ίνοξ No 8\n200cm μονό Δωρεάν 300cm μονό +10,00 € 200cm διπλό +18,00 € 300cm διπλό +36,00 €\nΟικονομικά κουρτινόξυλα Φ25, ίνοξ No6\nΟικονομικά κουρτινόξυλα Φ25, ίνοξ No9


Προϋπολογισμός: Μέτρα αναθέρμανσης της οικονομίας και κοινωνικές πρωτοβουλίες ύψους 1,2 δισ. ευρώ – Newsbeast\nΣτο προσχέδιο του νέου προϋπολογισμού, που κατατέθηκε στη Βουλή από τον υπουργό Οικονομικών Χρήστο Σταϊκούρα, ενσωματώνονται οι εξαγγελίες του Κυριάκου Μητσοτάκη στη ΔΕΘ, ύψους 1,2 δισ. ευρώ (καθαρό δημοσιονομικό κόστος 1 δισ. ευρώ).\nΤο πακέτο των εξαγγελιών του Κυριάκου Μητσοτάκη, όπως μεταδίδει το ΑΜΠΕ, καλύπτεται από δημοσιονομικά ισοδύναμα μέτρα 1,231 δισ. ευρώ, που θα αφορούν, μεταξύ άλλων, στην ενίσχυση των ηλεκτρονικών συναλλαγών (επιπλέον έσοδα 642 εκατ. ευρώ), στις νέες αντικειμενικές αξίες (επιπλέον έσοδα 142 εκατ. ευρώ) και στους αυξημένους ελέγχους στις πλατφόρμες Airbnb (επιπλέον έσοδα 60 εκατ. ευρώ). Ενώ, θα υπάρξουν και εξοικονομήσεις δαπανών 500 εκατ. ευρώ.\nΣΧΕΤΙΚΑ TAGSΔΕΘ προϋπολογισμοΣ\n• «Με την κατάθεση του προϋπολογισμού 2020, εγκαινιάζεται μια νέα περίοδος οικονομικής πραγματικότητας»


Eurobank: Στο 5,01% το ποσοστό του Helicon Investments Limited - Greek Wire\nΑρχική ΟΙΚΟΝΟΜΙΑ Eurobank: Στο 5,01% το ποσοστό του Helicon Investments Limited\nEurobank: Στο 5,01% το ποσοστό του Helicon Investments Limited\nΣύμφωνα με τα προβλεπόμενα στο άρθρο 14 του ν.3556/2007 και με βάση τη σχετική γνωστοποίηση που έλαβε από την εταιρεία «Helicon Investments Limited» (εφεξής «Helicon»), το ποσοστό των δικαιωμάτων ψήφου επί των κοινών μετοχών της Εταιρείας που κατείχε έμμεσα η Helicon, υπερέβη στις 27.01.2021 του ορίου του 5% επί του συνολικού αριθμού των δικαιωμάτων ψήφου της Εταιρείας, περιλαμβανομένων των δικαιωμάτων ψήφου του Ταμείου Χρηματοπιστωτικής Σταθερότητας (εφεξής «ΤΧΣ»), καθώς το ποσοστό δικαιωμάτων ψήφου της Helicon στο μετοχικό κεφάλαιο της Εταιρείας διαμορφώθηκε σε 5,01%, ποσοστό που αντιστοιχεί σε 185.951.550 δικαιώματα ψήφου επί μετοχών της Εταιρείας.\nΣύμφωνα με τα προβλεπόμενα στο άρθρο 7α (παρ. 6 περ. γ) του ν. 3864/2010, με βάση τη σχετική ενημέρωση που έλαβε η Εταιρεία από την Helicon, υπερέβη στις 27.01.2021 του ορίου του 5% επί του συνολικού αριθμού των δικαιωμάτων ψήφου της Εταιρείας, εξαιρουμένων των δικαιωμάτων ψήφου του ΤΧΣ, καθώς το ποσοστό δικαιωμάτων ψήφου της Helicon στο μετοχικό κεφάλαιο της Εταιρείας διαμορφώθηκε σε 5,08%, ποσοστό που αντιστοιχεί σε 185.951.550 δικαιώματα ψήφου επί μετοχών της Εταιρείας.\nΠροηγούμενο άρθροΔιεκδικούν αποζημιώσεις στην εστίαση\nΕπόμενο άρθροΜητσοτάκης-Οδική ασφάλεια: Οι βασικοί άξονες του σχεδίου\nΤι είπε στη 29η Τακτική Γενική Συνέλευση ΣΕΤΕ ο Φωκίων Καραβίας\nΜητσοτάκης: Συγχαρητήρια σε Χρυσοχοΐδη και ΕΛ.ΑΣ. για τις εξιχνιάσεις υποθέσεων\nΓΣΕΕ: Αντιμετώπιση της θερμικής καταπόνησης των εργαζομένων, λόγω υψηλών θερμοκρασιών


Athens Street Food Festival part2 - www.olivemagazine.gr\nΑπό: OliveMagazine | 26.05.2016 | Εκδηλώσεις\nΠρόκειται για το πρώτο φεστιβάλ του είδους που διοργανώνεται στην Ελλάδα και φιλοξενείται στον ιστορικό χώρο του παλιού αμαξοστάσιου του Ο.Σ.Υ. στο Γκάζι. Αναμένεται φυσικά να μάς (ξανα) κεντρίσει ιδιαίτερα το ενδιαφέρον αφού θα αποτελέσει σημείο συνάντησης των πιο αντιπροσωπευτικών «street» γεύσεων από κουζίνες της Ευρώπης, της Αμερικής, της Ασίας και της Αφρικής.\nΟι γεύσεις του φεστιβάλ θα απογειωθούν συνοδεία DJ sets από γνωστούς ραδιοφωνικούς παραγωγούς και συναυλίες αγαπημένων καλλιτεχνών.\nΠαλιό αμαξοστάσιο Ο.Σ.Υ (Πειραιώς και Κεραμεικού), Γκάζι, τηλ.: 210 9636489, www.athensstreetfoodfestival.gr


ΡΕΣΑΛΤΟ - Περιοδικό Πολιτικής και Πολιτισμικής Παρέμβασης: ΕΤΕ-ΔΕΗ:«Εκεί που μας χρώσταγαν, μας πήραν και το βόδι»\nΕΤΕ-ΔΕΗ:«Εκεί που μας χρώσταγαν, μας πήραν και το βόδι»\nΈτσι εντελώς ξαφνικά..!.. και ενώ δρομολογείται η νέα μεγάλη αφαίμαξη επιχειρήσεων και καταναλωτών, με αιματηρές αυξήσεις των τιμολογίων ρεύματος, ο “υπερεθνικός” μας υπουργός, επιχειρεί να χρεώσει στους εργαζόμενους, την οικονομική ένδεια της Επιχείρησης. Από κοντά και οι «αδέσμευτοι» της δημοσιογραφίας, με «συνέπεια» όπως απαιτεί το δημοσιογραφικό «λειτούργημα», σπεύδουν να ενημερώνουν την κοινωνία, για τα δήθεν «προνόμια των εργαζομένων» της ΔΕΗ.\nΜιλούν, ούτε λίγο ούτε πολύ, για υπονόμευση του κοινωνικού συνόλου και των Ελλήνων καταναλωτών, από μεμονωμένη ομάδα «προνομιούχων». Καλλιεργούν για μια ακόμη φορά το μύθο των «προνομίων του προσωπικού της ΔΕΗ» και φέρνουν ξανά στην επικαιρότητα το θέμα του τιμολογίου του Προσωπικού.\nΞεχνούν οι θιασώτες της κοινωνικής ανθρωποφαγίας ότι το μειωμένο τιμολόγιο του προσωπικού, είναι παροχή σε είδος και δόθηκε έναντι αυξήσεως. Ξεχνούν ότι τα «προνόμια» του προσωπικού της ΔΕΗ και μάλιστα των Τεχνικών, είναι ένας (1) νεκρός, κάθε 2 μήνες.\nΞαφνικά, οι ήρωες εναερίτες και οι ορύχοι έγιναν «προνομιούχοι», που απομυζούν την Επιχείρηση και την καταναλωτική κοινωνία., το συνδικαλιστικό κίνημα είναι ο «κακός δαίμονας», που ευθύνεται για την οικονομική λεηλασία, οι εργαζόμενοι είναι αυτοί που «άφησαν» την ΔΕΗ, έρμαιο στις ορέξεις των κερδοσκόπων.\nΤο έργο, «ΓΙΑ ΟΛΑ ΦΤΑΙΝΕ ΟΙ ΚΑΚΟΜΑΘΗΜΕΝΟΙ ΕΡΓΑΖΟΜΕΝΟΙ» το έχουμε ξαναδεί…!\nΩστόσο, οι «λαλίστατοι» του κράτους και της δημοσιογραφίας δεν αναφέρουν πουθενά υπό ποίες συνθήκες έφτασε η ΔΕΗ στο κατώφλι της οικονομικής κατάρρευσης, τι μεσολάβησε και με ποιες μεθοδεύσεις, μέσα σε ελάχιστα χρόνια, εξαφανίστηκαν κέρδη της τάξης 1ος δις ευρώ.\nΗ κυβέρνηση και τα αφεντικά της, με άλλοθι την κερδοφορία φορτώνουν νέα βάρη στην πλάτη του καταναλωτή, για τον οποίο υποτίθεται ότι κόπτονται.\nΣτόχος, η χρέωση των ευθυνών, για τις νέες δυσβάστακτες αυξήσεις, στο συνδικαλιστικό κίνημα. Στόχος, η μεταστροφή της κοινής γνώμης σε βάρος των εργαζόμενων.\nΜαταιοπονούν, η κοινή γνώμη δεν πείθεται. Αντιθέτως ο αγώνας μας έχει απήχηση στην κοινωνία, ξυπνά το καταναλωτικό κίνημα και αυτό είναι που προφανώς ενοχλεί. Ματαιοπονούν, το συνδικαλιστικό κίνημα, οι εργαζόμενοι της ΔΕΗ δεν κάμπτονται από στημένα, παραπλανητικά και κατά παραγγελιά δημοσιεύματα.\nΑυτές οι πρακτικές απ’ όπου κι αν προέρχονται θα λάβουν την απάντηση που τους αξίζει, ώστε να τελειώσει μια διαπαντός ο μύθος των «προνομίων του προσωπικού της ΔΕΗ» Η βιομηχανία λάσπης δεν θα περάσει, ΟΛΟΙ ΜΑΖΙ, θα αναχαιτίσουμε, θα ξεσκεπάσουμε τους αμετανόητους συκοφάντες.


Ακόμη μια «πατάτα» για το Facebook\nΠρώτη καταχώρηση: Τετάρτη, 13 Φεβρουαρίου 2019, 20:42\nTo δημοφιλές κοινωνικό δίκτυο φαίνεται ότι κάνει τα πάντα για να χάσει ολοκληρωτικά την εμπιστοσύνη των χρηστών του, καθώς σε συστηματική βάση εμφανίζονται προβλήματα και κενά ασφαλείας που δεν μπορούμε καν να φανταστούμε ή να υπολογίσουμε, ώστε να μπορέσουμε να προφυλαχθούμε. Ένα νέο πρόβλημα έκανε την εμφάνισή του κι είχαμε την "τύχη" να συμβεί και σε εμάς καθώς αφορά λογαριασμούς, τους οποίους ελέγχουμε ή έχουμε υπό επίβλεψη.\nΣε μια σελίδα με την οποία συνεργαζόμαστε, ξαφνικά έκανε την εμφάνισή της μια περίεργη διαφήμιση, η οποία οδηγούσε τον χρήστη σε ένα άσχετο αμερικανικό website. Η διαφήμιση μέσω του Facebook καλούσε τον χρήστη να πατήσει τον σύνδεσμο για να μεταβεί στην κεντρική σελίδα του συγκεκριμένου site (κερδίζοντας έτσι κίνηση). H διαφήμιση εμφανιζόταν ως χορηγούμενη "sponsored" και ότι έχει μπει από τη δική μας σελίδα.\nΜε περαιτέρω έρευνα, μέσω της ειδικής σελίδας για τις διαφημίσεις, είδαμε ότι αυτή η διαφήμιση είχε μπει από έναν συγκεκριμένο χρήστη, δικό μας συνεργάτη, ο οποίος δεν είχε παρατηρήσει καμία αλλαγή στον λογαριασμό του, αλλά ούτε και κάποια περίεργη δραστηριότητα. Μέσω του δικού του λογαριασμού λοιπόν, ο οποίος είχε δικαιώματα admin στη σελίδα μας του Facebook, είχε δημιουργηθεί μια νέα διαφήμιση, όπως περιγράφεται παραπάνω. Η συγκεκριμένη διαφήμιση είχε συγκεκριμένο στοχευμένο κοινό, καθώς και 30 δολάρια για να ξοδευτούν σε μια συγκεκριμένη χρονική περίοδο. Η διαφήμιση είχε ξεκινήσει από σήμερα και ήδη είχε χρεώσει περίπου 3 δολάρια από κάποια πιστωτική, της οποίας τα στοιχεία μας ήταν άγνωστα (τόσο σε όλους τους υπευθύνους της σελίδας, όσο και στο συγκεκριμένο χρήστη μέσω του οποίου έγινε η διαφήμιση).\nΗ διαφήμιση δεν μπορούσε να σβηστεί ή να απενεργοποιηθεί από εμάς, παρόλο που είχαμε δικαιώματα admin για τη σελίδα μας, αλλά μόνο από τον συγκεκριμένο χρήστη, το οποίο σημαίνει ότι το Facebook δεν ενδιαφέρεται να καλύψει τέτοια κενά ασφαλείας, ειδικότερα όταν αυτά έχουν να κάνουν με... διαφημίσεις, άρα και άμεσα έσοδα. Άλλωστε όπως περιγράφει "only the person who created this ad, can edit this", το οποίο πρακτικά σημαίνει ότι δεν έχουμε κανέναν έλεγχο στο τι θα δείχνει η σελίδα μας, παρά μόνο ο χρήστης (ή στην προκειμένη το θύμα) που δημιούργησε τη διαφήμιση.\nΦυσικά, το Facebook δεν παρέχει άμεση επαφή με κάποιον υπεύθυνο για υποστήριξη, αλλά ούτε και άμεση επικοινωνία, παρά τα όσα διατυμπανίζει για αμεσότητα. Υπάρχει φόρουμ, στο οποίο οι απαντήσεις σπανίζουν, αλλά πολύ συχνότερα κλειδώνονται θέματα και φυσικά οι χρήστες παραμένουν στο έλεος των κακόβουλων ενεργειών. Και παρόλο που έχουμε ήδη στείλει αναφορά, πιθανώς να μην μάθουμε ποτέ πώς ακριβώς απέκτησαν πρόσβαση στον λογαριασμό του συνεργάτη μας.\nΟ χρήστης (συνεργάτης μας) που φαινόταν να έχει δημιουργήσει τη διαφήμιση και δεν έχει ουδεμία σχέση με διαφημιστική ιδιότητα ή δυνατότητα χρήσης προώθησης μέσω κοινωνικών μέσων, τελικώς την εντόπισε και την έσβησε, οπότε και η υπόπτως τοποθετημένη πιστωτική στον λογαριασμό του χρεώθηκε "μόνο" τα 3 δολάρια από τα 30, στα οποία στόχευε και αυτό μόνο και μόνο επειδή το εντοπίσαμε σχετικά άμεσα. Φανταστείτε τι μπορεί να γίνει μέσω σελίδων οι οποίες δεν έχουν καθημερινή επίβλεψη...\nΤελευταία ενημέρωση: Τετάρτη, 13 Φεβρουαρίου 2019, 20:42


Κικίλιας: Συνεχίζουμε να αναβαθμίζουμε το brand «Ελλάδα» δίνοντας μάχη μέρα με τη μέρα\nΚΙΚΙΛΙΑΣ: ΣΥΝΕΧΙΖΟΥΜΕ ΝΑ ΑΝΑΒΑΘΜΙΖΟΥΜΕ ΤΟ BRAND «ΕΛΛΑΔΑ» ΔΙΝΟΝΤΑΣ ΜΑΧΗ ΜΕΡΑ ΜΕ ΤΗ ΜΕΡΑ από Voria.gr article https://mail.voria.gr/article/kikilias-sinechizoume-na-anavathmizoume-to-brand-ellada-dinontas-machi-mera-me-ti-mera Ο υπουργός τόνισε πως παρά τις αντιξοότητες οι προσπάθειες που έγιναν όλους τους προηγούμενους μήνες με στόχο την ανάκαμψη του τουρισμού αποδίδουν. 26.05.2022 09:38\n26/05/2022, 09:38 |\nΟ υπουργός τόνισε πως παρά τις αντιξοότητες οι προσπάθειες που έγιναν όλους τους προηγούμενους μήνες με στόχο την ανάκαμψη του τουρισμού αποδίδουν.\nΣτα αισιόδοξα μηνύματα που έρχονται ακόμα και από μικρά νησιά, στην τουριστική αναβάθμιση της Αθήνας και στις επίμονες προσπάθειες που έγιναν για την αναβάθμιση του ελληνικού τουριστικού προϊόντος, αναφέρθηκε ο υπουργός Τουρισμού, Βασίλης Κικίλιας.\nΌπως είπε ο υπουργός, μιλώντας στον ραδιοφωνικό σταθμό Alpha 9.89, παρά το γεγονός ότι αντιμετωπίζουμε ακόμα μια παγκόσμια κρίση δημόσιας υγείας, έχουμε πόλεμο στην καρδιά της Ευρώπης, πληθωρισμό και ενεργειακή κρίση, οι προσπάθειες που έγιναν όλους τους προηγούμενους μήνες με στόχο την ανάκαμψη του τουρισμού, αποδίδουν καρπούς.


Μάλλινη Κουβέρτα-Ριχτάρι Καναπέ Revere Symmetry Living\nΜάλλινη Κουβέρτα-Ριχτάρι Καναπέ Revere\nΡιχτάρι-Κουβέρτα Symmetry Living 125X170 Revere\nΧειροποίητη μάλλινη πλεκτή κουβέρτα καναπέ σε μπλε χρώμα\nΜάλλινη ριχτάρι-κουβέρτα καναπέ πολύχρωμη με χρώματα που θα φέρουν μια πολύ ευχάριστη ανατροπή στη χρωματική παλέτα της διακόσμησής σας. Από τις μπλε αποχρώσεις ως τις γαλάζιες και πινελιές ώχρας. Ελαφρύ αλλά πολύ ζεστό ριχτάρι-κουβέρτα, 100% wool, χειροποίητο στην Ινδία. Μπορεί να χρησιμοποιηθεί και σαν κουβέρτα καναπέ. Τις κρύες νύχτες δεν θα το αποχωριστείτε.


Karavan: Η νέα ελληνική μόδα στα καλύτερα της | Fortunegreece.com\nKaravan: Η νέα ελληνική μόδα στα καλύτερα της\nΗ Μαριλού Κατσώνη μας ξεναγεί στον κόσμο των Karavan και εξηγεί πώς είναι να εκπροσωπείς την νέα γενιά των σχεδιαστών.\nΔεν έχει σημασία αν είστε άντρας ή γυναίκα. Αν είστε ενεργοί στα social media τότε το όνομα Karavan σίγουρα σας είναι γνώριμο.\nΤα μπόχο ρούχα της Μαριλού Κατσώνη, τα σήμα κατατεθέν μπουστάκια της και τα κιμονό της έχουν χαρίσει επάξια μια θέση ανάμεσα στις σημαντικότερες νέες σχεδιάστριες μόδας, με την χρονιά να κλείνει με μια αύξηση που ξεπέρασε το 2.000% στις πωλήσεις, ενώ η καλοκαιρινή σεζόν είναι σχεδόν 4 φορές πάνω σε σχέση με την περσινή και σήμερα η εταιρεία συστήνει το δεύτερο brand της.\nΗ Μαριλού μπορεί να ήθελε όλες οι γυναίκες να «ταξιδεύουν» με τα ρούχα της, ποιος είπε, όμως, πώς το δικό της ταξίδι ήταν εύκολο; Χρειάστηκαν περίπου δέκα χρόνια μέχρι να έρθει αυτή η στιγμή.\nΔέκα χρόνια όπου εκείνη πέρασε απ’ τις σπουδές της στην γραφιστική και το σχέδιο μόδας, στον χώρο της μόδας όπου και εργάστηκε ως πωλήτρια, ενδυματολόγος και βοηθός στυλίστριας. Εμπειρίες που την «όπλισαν» να δημιουργήσει τη δική της σειρά ρούχων.\nΤα ονόματα προκαλούν συναισθηματικές αντιδράσεις. Αυτό δεν μπορεί να το αμφισβητήσει κανείς. Γι αυτό δίνεται τόση μεγάλη προσοχή στην επιλογή του ονόματος. Ένα όνομα που θα σε παραπέμπει σε κάτι, μια εικόνα, μια ανάμνηση, μια μουσική…\nΚάπως έτσι γεννήθηκαν και τα Karavan, όταν η Μαριλού προσπαθούσε να σκεφτεί όνομα για την εταιρεία και άκουσε το Planet Caravan των Black Sabbath.\nKaravan, ένα καραβάνι αισθήσεων, χρωμάτων, μουσικών και αναμνήσεων…\nΟ Μάρτιος του 2013 ήταν ο μήνας που η Ελλάδα πήρε το «εισιτήριο» για το καραβάνι της, και όπως φαίνεται χωρίς επιστροφή.\n«Δεν ήθελα να ακολουθήσω μια νόρμα. Ήθελα να φτιάξω ρούχα που θα φορούσα πρώτα εγώ και που μετά να βλέπω γυναίκες κάθε ηλικίας να τα φοράνε. Να νιώθουν άνετα, αλλά και όμορφα με αυτά» δηλώνει.\nΟ άνθρωπος που είχε αναλάβει την παραγωγή των ρούχων, έραψε το πρώτο κομμάτι. Το πρώτο μπουστάκι Karavan.\n«Όταν είπα πώς η πρώτη μου σειρά θα είναι με μπουστάκια και κιμονό όλοι γέλασαν», δηλώνει. Μπορεί να μη πίστεψαν πολλοί πώς οι Ελληνίδες θα βάλουν αυτά τα κομμάτια, αλλά τα νούμερα μίλησαν από μόνα τους. Η πρώτη καλοκαιρινή σειρά των Karavan με 12 κωδικούς έγινε sold out μέσα σε μόλις 2 εβδομάδες.\nΗ Μαριλού, όχι μόνο έκανε μια δυναμική είσοδο στον χώρο της μόδας, αλλά κατάφερε να βγάλει το αρχικό της κεφάλαιο και να επανεπενδύσει επιπλέον χρήματα, ώστε να δει το όνειρο της να παίρνει σάρκα και οστά.\nΌπως ήταν αναμενόμενο, η μεγάλη πρόκληση για την ίδια και την ομάδα της ήταν να συνεχίσει την ανοδική αυτή πορεία και να αποδείξει πώς δεν ήταν απλά μια πυγολαμπίδα που έλαμψε και θα σβήσει.\nΤο τέλος του καλοκαιριού, βρήκε την ομάδα του Karavan που τότε ήταν τρία άτομα, η Μαριλού, η Τατιάνα και ο Χρήστος, γεμάτη πείσμα για να εδραιώσουν το brand τους.\nΈνα showroom στο κέντρο του Συντάγματος, θα γινόταν σε πολύ σύντομο διάστημα ο «τόπος συνάντησης» των ταξιδιωτών. Κόντρα σε όσους λένε πώς η αρχή είναι δύσκολη, η Μαριλού θα αντιταχθεί και δηλώνει πώς το να παραμείνεις καλός είναι εξίσου δύσκολο. «Έκανα λάθη στις επόμενες κολεξιόν» δε θα διστάσει να παραδεχτεί.\n«Μετά από 4 χρόνια προσπαθώ να κρατώ μια ισορροπία μεταξύ κομματιών που μου αρέσουν και κομματιών που θα έχουν απήχηση στον κόσμο» προσθέτει.\nΤα Karavan σήμερα πουλιούνται σε πάνω από 80 καταστήματα σε ολόκληρη την Ελλάδα, ενώ και οι κάτοικοι του εξωτερικού σε αρκετές χώρες όπως Νορβηγία, Αυστραλία, Ντουμπάι και Ισπανία, μπορούν να βρουν τα προϊόντα της εταιρείας.\nΣτην εποχή της ψηφιοποίησης η Μαρία προσπάθησε να αντισταθεί όσο γινόταν στο «κύμα» των ηλεκτρονικών καταστημάτων και μας «σύστησε» το e-shop της μόλις αυτόν τον χειμώνα. Η ίδια πιστεύει πολύ στην σχέση που δημιουργείται μέσω των συνεργασιών και ήθελε να δημιουργήσει μια σταθερή σχέση με τα καταστήματα πριν ξεκινούσε την δική της χονδρική. Σήμερα, το κομμάτι των ηλεκτρονικών αγορών αποτελούν περίπου το 1/3 των συνολικών αγορών.\nΕίναι το ελληνικό ρούχο, ένα ακριβό ρούχο;\nΤα Karavan έχουν «ελληνικό DNA». Όπως τονίζει η δημιουργός τους, τα υφάσματα είναι όλα ελληνικά, ενώ τα τυπώματα, τα κεντήματα και τα prints τα φτιάχνουν όλα οι ίδιοι. «Θέλω να κρατήσω την παραγωγή εδώ» δηλώνει.\nΑρκετοί είναι εκείνοι που θεωρούν πώς στην Ελλάδα της κρίσης, στην Ελλάδα που βλέπει το λιανεμπόριο να μειώνεται διαρκώς, η «νέα φουρνιά» των Ελλήνων σχεδιαστών δεν θα διστάζει να «χτυπήσει» τις τιμές της. Η ίδια δίνει τη δική της απάντηση: «Δεν μπορώ να τους κατηγορήσω. Αρκετοί δεν γνωρίζουν το κόστος που μπορεί να έχει ένα ρούχο, όταν δεν μιλάμε για μαζική παραγωγή όπως κάνουν οι αλυσίδες καταστημάτων. Δεν βγάζουμε το κέρδος που πιστεύουν ανά ρούχο, ειδικά αν συνυπολογίσει κανείς και τα υπόλοιπα κόστη».\nΤην ίδια στιγμή που το κοινό «γκρινιάζει» για τις υψηλές τιμές, η ελληνική μόδα ανθίζει. Η εγχώρια σκηνής που πέρασε απ’ την «χρυσή εποχή» των μετρ της υψηλής ραπτικής στα χρόνια της αδράνειας, έχει αναστηθεί εξαιτίας όλων εκείνων των νέων (και ταλαντούχων) σχεδιαστών που αποφασίζουν να ξεκινήσουν κάτι δικό τους. «Σίγουρα υπάρχει πολύ ταλέντο στην χώρα, και η κρίση έσπρωξε αρκετούς να ασχοληθούν με αυτό που πραγματικά τους αρέσει απ’ το να αναζητούν χωρίς αποτέλεσμα μια θέση σε μια εταιρεία. Ο χρόνος θα δείξει ποιοι θα καταφέρουμε να αντέξουμε».\nΣτον «χορό» των social media\nΣύμφωνα με έρευνα του eMarketer, πάνω από το 84% των marketers αναμένεται να χρησιμοποιήσουν έστω και έναν influencer για τις καμπάνιες τους μέχρι το τέλος της χρονιάς.\nΜε άλλα λόγια, οι άνθρωποι αυτοί που μπορούν να επηρεάζουν τόσο εύκολα το αγοραστικό κοινό προωθώντας τα προϊόντα είναι πλέον στην πρώτη γραμμή όταν μιλάμε για διαφημιστικές καμπάνιες.\nΟι celebrities και οι persones του εξωτερικού βγάζουν εκατομμύρια ποστάροντας απλά στα social media, με τις εταιρείες να πληρώνουν αδρά για μια αναφορά στο προφίλ τους. Η «τάση» αυτή δε θα μπορούσε να μην έρθει αργά η γρήγορα και στην Ελλάδα.\nΗ σχεδιάστρια των Karavan, δεν μπορεί να κάνει τα «στραβά μάτια» στην δύναμη που έχουν τα μέσα της κοινωνικής δικτύωσης. Είναι ένα σημείο αναφοράς όλων των ανθρώπων και κατ’ επέκταση των ανθρώπων της μόδας. «Είναι η εξέλιξη των πραγμάτων. Πρώτα ήταν τα περιοδικά, μετά τα blogs και τώρα τα social media» δηλώνει. «Για εμάς έχει μεγαλύτερη αξία να το φοράει ο κόσμος και να ανεβάζει τις φωτογραφίες του, απ’ το να πληρώσω κάποιον να φορέσει κάτι που μπορεί να μου του αρέσει κι όλας» προσθέτει.\nΤο επόμενο «ταξίδι» των Karavan\nΤο καλοκαίρι αυτό, βρήκε την εταιρεία με πάνω από 50 κωδικούς. Η σειρά «Story Tellers» όπως την ονόμασε, είναι εδώ και λέει την δική της ιστορία μέσα από κάθε κομμάτι, αλλά είναι έτοιμη να ακούσει και αυτή των υπολοίπων.\nΤα δεδομένα όμως, δείχνουν πώς η Μαρία δεν είναι απ’ τους ανθρώπους που επαναπαύεται τόσο εύκολα. Εν μέσω της καλοκαιρινής σεζόν, αποφάσισε να βγάλει μια ακόμα κολεξιόν. Τα Karavan, κάνουν τη δική τους spin-off, και παρουσιάζουν τα KRVN. «Είχα την ανάγκη να εντάξω κάποια πιο “ήσυχα” κομμάτια στη συλλογή και να δοκιμάσουμε τις δυνάμεις μας και σε κάτι πιο απλό και μίνιμαλ σε πιο χαμηλές τιμές» δηλώνει.\nΤην συλλογή των «Story Tellers» συνοδεύει επίσης μια σειρά από χειροποίητα τετράδια με τα prints των ρούχων, σε συνεργασία με την QUIXOTICgr.\nΌσον αφορα τους επόμενους στόχους, η ίδια θέλει να δυναμώσει την ομάδα της, η οποία μετρά σήμερα 6 άτομα, αλλά να δοκιμαστεί και σε άλλους τομείς, κάνοντας μια προσπάθεια απ’ το φθινόπωρο να σχεδιάσει τα πρώτα προϊόντα Karavan για το σπίτι.\nΔιαβάστε ακόμα: Celia D: Όταν η επιχειρηματικότητα παντρεύεται τη μόδα


«Οι σημαντικότερες προσπάθειες στην Ελλάδα προς την κατεύθυνση της εισαγωγής υποδομών και υπηρεσιών "έξυπνης πόλης" έχουν γίνει κυρίως στα Τρίκαλα με εφαρμογές για διοίκηση, διαχείριση απορριμμάτων, αυτόνομο όχημα συγκοινωνιών, στο Ηράκλειο και στην Πάτρα κυρίως με εφαρμογές διοίκησης και πληροφόρησης των πολιτών, στη Χαλκίδα με εφαρμογές έξυπνου φωτισμού και πάρκινγκ.\n»Στο Αίγιο, επίσης, και εδώ έχει ενδιαφέρον, η υπηρεσία ανακοινώσεων που έχουν άμεση σχέση με την Πολιτική Προστασία. Επίσης, μπορούν να αναφερθούν οι Λάρισα, Βέροια, Αλεξανδρούπολη όπου έχουν γίνει κάποιες προσπάθειες να δοκιμαστούν διαδραστικές εφαρμογές και εφαρμογές εξοικονόμησης ενέργειας», είπε πρόσφατα η καθηγήτρια Νάνσυ Αλωνισιώτη, όταν ρωτήθηκε σχετικά.\nΈψαξα μέσα την Καστοριά, μήπως και..., αλλά τίποτα.\nΞαναζωντανεύουν το "Ξενία" της Χίου, της Άνδρου, της Έδεσσας, της Κομοτηνής, της Καστανιάς, της Βυτίνας, της Αρχαίας Ολυμπίας, της Θάσου, του Καλεντζίου, του Καρτερού, της Κοζάνης, του Πλαταμώνα, της Τσαγκαράδας. Έψαξα μέσα το "Ξενία" της Καστοριάς, μήπως και…, αλλά τίποτα.\nΓια Πνευματικό Κέντρο ούτε λόγος –μάλλον δεν το χρειαζόμαστε. Κι ας είμαστε η μόνη πρωτεύουσα που δεν διαθέτουμε.\nΜα εδώ ούτε τα στοιχειώδη διαθέτουμε. Οι δρόμοι μας έχουν τις λακκούβες τους που έγιναν μόνιμες πια –τόσο που θα στεναχωρηθούμε αν μας λείψουν και δεν κρατούν σε εγρήγορση τους οδηγούς που κάνουν ελιγμούς για να τις αποφύγουν...\nΔιαθέτουμε όμως σκυλιά. Μπόλικα αδέσποτα που κυκλοφορούν στις πλατείες ανενόχλητα και καμαρωτά κι όποιον πάρει ο... Χάρος. Ανεξαρτήτως αν κυκλοφορείς με μηχανάκι, με ποδήλατο ή με τα πόδια. Αν τύχει μάλιστα να πέσεις σε αγέλη, την έβαψες κανονικά. Άρα λοιπόν είναι τυχαίο το αν θα τη βγάλεις καθαρή, αν –Θεός φυλάξοι– σου ‘ρθει η ιδέα ή η επιθυμία να βγεις μια βόλτα οπουδήποτε. Κανείς δεν σου εγγυάται ότι δεν θα σου συμβεί κάτι.\nΑ, και μια επισήμανση ακόμα: από τότε που άρχισαν οι διακοπές του νερού στην πόλη και στα διάφορα χωριά –επικεφαλής είναι το Δισπηλιό– η πώληση εμφιαλωμένου νερού έχει αυξηθεί κατακόρυφα. Όσο κι αν εμείς επιμένουμε να πίνουμε από τη βρύση, επειδή εμπιστευόμαστε τα πορίσματα των ελέγχων που γίνονται, υπάρχουν πολλοί συμπολίτες μας που δεν εμπιστεύονται και επιμένουν να καταναλώνουν εμφιαλωμένο νερό.\nΣε καιρούς κρίσης είναι ένα έξοδο παραπάνω, διόλου ευκαταφρόνητο, αφού οι εξάδες πάνε σύννεφο σε οποιοδήποτε νοικοκυριό. Κι επειδή ενός κακού μύρια έπονται, παρατηρήσατε πόσα περισσότερα μπουκάλια βρίσκονται πεταμένα στους δρόμους, μια που ως γνωστόν είμαστε λαός που δεν δίνει δεκάρα τσακιστή για την καθαριότητα των δημοσίων χώρων;\nΠοια έξυπνη πόλη και ποια στοιχειώδης ποιότητα ζωής!... Σε πόλη κουτή ζούμε εμείς που μάλλον πολύ κουτοί είμαστε για να δεχόμαστε όλα τα στραβά με την απόλυτη απάθεια που τα αποδεχόμαστε.\nΓια το κακό το δικό μας και για το μεγαλύτερο κακό των παιδιών μας. Που, συνηθίζοντας σε αυτές τις πρωτόγονες καταστάσεις, αυτό θα θεωρούν κανονικότητα. Και αφύσικο το αντίθετο, οπότε θα το αποφεύγουν σαν ο διάολος το λιβάνι, Θεός φυλάξοι!...


Ο πόλεμος κλιμακώνεται. Η Γερμανία και η ΕΕ γίνονται ακόμη πιο μαύρες Παντιέρα αντικαπιταλιστική ενημέρωση\nΣεπ 25, 2017kokkiniotisΔιεθνή, Πολιτική5\nΤο 14% που έχασαν σε σχέση με το 2013 τα δύο κόμματα του κυβερνητικού συνασπισμού, η Ένωση Χριστιανοδημοκρατών-Χριστιανοκοινωνιστών και οι Σοσιαλδημοκράτες, τροφοδότησε σχεδόν αποκλειστικά τους δύο μεγάλους νικητές αυτής της αναμέτρησης.\nΑφενός, την Εναλλακτική για τη Γερμανία, η οποία αποτελεί την πολιτική έκφραση του ρατσιστικού εθνικιστικού κινήματος Pegida, ενώ έχει σαφή νεοναζιστικά χαρακτηριστικά, όπως δείχνουν οι πρόσφατες δηλώσεις κορυφαίων στελεχών της ότι οι Γερμανοί πρέπει να είναι περήφανοι για τα όσα έκανε ο στρατός τους στον Β’ Παγκόσμιο Πόλεμο. Και αφετέρου, τους Φιλελεύθερους (για την ακρίβεια, Ελεύθερους Δημοκράτες), που πρεσβεύουν την πιο ακραία νεοφιλελεύθερη πτέρυγα του γερμανικού πολιτικού σκηνικού.\nAfD και Φιλελεύθεροι εκφράζουν, με τον δικό τους ιδιαίτερο τρόπο, τις ίδιες ανάγκες σημαντικού τμήματος της γερμανικής αστικής τάξης, η οποία έχει σήμερα ένα διπλό στόχο:\nΑπό τη μία, επιδιώκει να κάνει μια νέα ποιοτική τομή στην εκμετάλλευση του κόσμου της εργασίας, πιθανότατα με μια «Ατζέντα 2025». Μια τομή η οποία θα διασφαλίσει το ανταγωνιστικό πλεονέκτημα του «εθνικού» κεφαλαίου έναντι των ανταγωνιστών του, που κινούνται σήμερα προς την κατεύθυνση που βρέθηκε η Γερμανία με την προηγούμενη μεγάλη αντιδραστική μεταρρύθμιση (επί Σρέντερ) προκειμένου να καλύψουν το χαμένο έδαφος.\nΑπό την άλλη, έχει στόχο να οχυρωθεί όσο το δυνατόν καλύτερα, ενδυναμώνοντας τα εθνικά σύνορα (με την ευρεία έννοια του όρου) και εντείνοντας τις αντιδημοκρατικές μεθοδεύσεις και την καταστολή σε όλα τα επίπεδα, με πρόφαση την αντιμετώπιση του προσφυγικού και της τρομοκρατίας. Κι αυτό είναι επίσης κάτι που υπηρετούν τόσο η AfD όσο και οι Φιλελεύθεροι, ο ηγέτης των οποίων διαμηνύει σαφώς ότι οι ανταγωνιστές της Γερμανίας στην Ευρώπη πρέπει να ξεχάσουν τα περί ισοτιμίας και κοινού πορτοφολιού.\nΦυσικά, πρέπει να σημειώσουμε ότι, όπως συνέβη και σε άλλες χώρες και πρόσφατα στη Γαλλία, η στροφή προς την πιο επιθετική και ωμή εξυπηρέτηση των συμφερόντων του κεφαλαίου δεν θα ήταν δυνατόν να συντελεστεί χωρίς τις κοινωνικές συμμαχίες που αποτυπώθηκαν στην κάλπη. Χωρίς, δηλαδή, η AfD να πάρει σχεδόν 20% στις τάξεις των παραδοσιακών βιομηχανικών εργατών και να αναδειχθεί δεύτερο κόμμα στην, οικονομικά καθυστερημένη σε σχέση με την υπόλοιπη χώρα, πρώην ανατολική Γερμανία με 21%.\nΣε κάθε περίπτωση, παρά το γεγονός ότι AfD και Φιλελεύθεροι επί της ουσίας συγκλίνουν ουσιαστικά στις αντικειμενικές επιδιώξεις τους, οι πρώτοι δεν θα βρεθούν στην κυβέρνηση. Θα παίξουν, αντ’ αυτού, τον ρόλο του φόβητρου και του καταλύτη για να σχηματιστεί ένας συνασπισμός του «δημοκρατικού τόξου» κατά της Ακροδεξιάς απειλής (πιθανότατα χωρίς το SPD που βρίσκεται σε κατάσταση σοκ), ακυρώνοντας τις όποιες επιφυλάξεις θα μπορούσαν να προβάλουν οι προαλειφόμενοι ως εταίροι, Πράσινοι.\nΤαυτόχρονα, θα ασκούν την αναγκαία διαρκή πίεση για την διαρκώς πιο δεξιά και αντιδραστική στροφή του πολιτικού σκηνικού της Γερμανίας, όπως αποκάλυψε χωρίς περιστροφές ο βαυαρός πρωθυπουργός και ηγέτης των Χριστιανοκοινωνιστών (που δεν απέχουν και πολύ από την AfD). «Κάναμε το λάθος να αφήσουμε τη δεξιά μας πτέρυγα ανοιχτή. και αυτό το εκμεταλλεύθηκαν οι βασικοί μας αντίπαλοι. έχουμε ένα κενό στα δεξιά και θα το κλείσουμε με πολιτικές που θα διασφαλίζουν ότι η Γερμανία θα παραμείνει Γερμανία», είπε ο Ζέεχοφερ.\nΟ πόλεμος κλιμακώνεται. Η Γερμανία και η ΕΕ γίνονται ακόμη πιο μαύρες.\nΓιατί η διαμαρτυρία τροφοδοτεί την ακροδεξιά; Σημειώσεις για τις Γερμανικές εκλογές Επιτυχημένη κινητοποίηση στην PLEGMANET\n5 Σχόλια στο "Ο πόλεμος κλιμακώνεται. Η Γερμανία και η ΕΕ γίνονται ακόμη πιο μαύρες"\nΟ κύριος Παυλόπουλος ισχυρίζεται σε αυτό το άρθρο οτι Afd και FDP είναι στη ουσία το ίδιο. Όπως γράφει “εκφράζουν, με τον δικό τους ιδιαίτερο τρόπο, τις ίδιες ανάγκες σημαντικού τμήματος της γερμανικής αστικής τάξης” και “AfD και Φιλελεύθεροι επί της ουσίας συγκλίνουν ουσιαστικά στις αντικειμενικές επιδιώξεις τους”. Αυτή η θέση μου προκαλεί προβληματισμό. Ας δούμε τις θέσεις των δύο κομμάτων εν τάχη (η πηγή μου είναι τα https://www.deutschland.de/en/topic/politics/these-are-the-various-parties-positions και http://www.dw.com/en/afd-cdu-spd-where-do-german-parties-stand-on-refugees-asylum-and-immigration/a-40610988 ) To AfD Εισηγείται να γίνονται τακτικά δημοψηφίσματα Θέλει να κρατήσει τον βασικό μισθό και να περιορίσει την μερική απασχόληση Θέλει την αποχώρηση από την ευρωζώνη και την ευρωπαϊκή ένωση. Θέλει τον στρατό να μην βγαίνει από τα σύνορα της χώρας και μάχεται ενάντια στις συνθήκες τύπου ΤΤΙΡ Επιθυμεί να μην υπάρχουν μετανάστες, να μην δίνεται άσυλο και να μην επιτρέπεται η σύνδεση των διαμελισμένων οικογενειών. Περιορισμένη είσοδος ξένων μόνο όταν αυτοί έχουν ιδιαίτερα προσόντα. Από την άλλη πλευρά το FDP: Δεν ξέρω τι λέει για τα δημοψηφίσματα Θέλει πιο ευέλικτη αγορά εργασίας, αύξηση των εργάσιμων ορών και διακοπή του κατώτατου μισθού. Είναι υπέρ της ΕΕ και του Ευρώ. Θέλει η γερμανία να έχει μεγαλύτερη συμμετοχή στην διεθνή πολιτική. Κανένα όριο στον αριθμό αυτών που ζητάνε άσυλο στην Γερμανιά.… Διαβάστε περισσότερα »\nΒρε Ζήση, τα 2 αυτά κόμματα, εκφράζουν 2 αυτοτελείς αλλά και σε ορισμένα σημεία και συγκλίνουσες αντιλήψεις που υπάρχουν στο στρατόπεδο των πλουσίων, της αστικής τάξης της Γερμανίας. Οι αντιλήψεις αυτές συγκροτούν τις δικές τους ιδιαίτερες συμμαχίες με τμήματα κοινωνικών στρωμάτων όπως πχ της μεσαίας τάξης που έχουν παρόμοιες αντιλήψεις. Ποιά ταύτιση της ακροδεξιάς με την αριστερά και συγκεκριμένα το ΝΑΡ; Λόγου χάρη, η σχετικά απομονωτική πολιτική (με εθνικούς όρους) του AfD που προτάσσει ζητήματα όπως πχ το να μην βγαίνει στρατός έξω από τα σύνορα, ή την συγκράτηση του βασικού μισθού, μπορεί κάλλιστα να είναι καπιταλιστική, στο βαθμό που κομμάτι της γερμανικής αστικής τάξης, θέλει με αυτόν τον τρόπο, να συγκρατήσει ένα α καταναλωτικό επίπεδο για να μπορεί να έχει μια σοβαρή εσωτερική αγορά.\nσυμφωνώ και οι δύο κατευθύνσεις μπορούν να είναι καπιταλιστικές. Το point του άρθρου όμως είναι ότι και τα δύο αυτά κόμματα εκφράζουν τις ίδιες ανάγκες και έχουν κοινή στόχευση. Αυτό είναι που θεωρώ πως είναι λάθος εκτίμηση.\nΠοια ταύτιση, ποιο ταύτισε το ΝΑΡ και τους φασίστες. Αυτό που λέω είναι ότι τα αιτήματα της αριστέρας σε μεγάλο βαθμό ταυτίζονται με τα αιτήματα της λαικιστικής ακροδεξιάς. Αυτό είναι εν προκειμένου προφανές αλλά έχει και ιστορική βάση, Μουσουλίνι και Χίτλερ υιοθέτησαν όλα τα αιτήματα της αριστεράς. Αυτό είναι κάτι που πρέπει να ανυσηχήση την αριστερά. Η συγκεκριμένη όμως προσπάθεια του αρθρογράφου, που εντάσσεται σε αυτήν την κατεύθυνση, είναι προφανώς λανθασμένη.\nΖήση, ο Μουσολίνι και ο Χιτλερ όντως υιοθέτησαν μέρος (όχι το σύνολο, ένα μικρό μέρος) των αιτημάτων της αριστεράς. Πιο συγκεκριμένα, υιοθέτησαν τα αιτήματα οικονομικού περιεχομένου (αυξήσεις στους μισθούς, δουλειές για τον κόσμο, κοινωνικό κράτος και μια θολή καταγγελία των πλουτοκρατών). Αυτά τα αιτήματα, όπως συμβαίνει με κάθε οικονομικό αίτημα, τα συνέδεσαν με το δικό τους προγραμματικό καπιταλιστικό/εθνικιστικό/ρατσιστικό περιεχόμενο (αντιθέτως, τα οικονομικού τύπου αιτήματα οι κομμουνιστές τα συνδέουν προγραμματικά με αντικαπιταλιστικό/κομμουνιστικό περιεχόμενο). Το ότι οι Χίτλερ/Μουσολίνι υιοθέτησαν φιλολαϊκά οικονομικά αιτήματα προσδίδοντας τους στρατηγικά ένα ρατσιστικό/εθνικιστικό/καπιταλιστικό περιεχόμενο, δεν πρέπει να φιβίζει την αριστερά. Ούτε ισχύει η κατηγορία «λαϊκισμός» που χρησιμοποιείς. Δεν βρίσκεται εκεί το πρόβλημα ούτε τότε, ούτε και σήμερα. Για να κερδίσεις τον εθνικισμό/φασισμό, χρειάζεται να επιμένεις σθεναρά σε οικονομικά αιτήματα διεκδίκησης αλλά χρειάζεται να ερευνάς συνεχώς, το αν καταφέρνεις να συνδέεις όσο γίνεται πιο πετυχημένα τα οικονομικά αιτήματα με ένα χειραφετητικό αντικαπιταλιστικό/κομμουνιστικό περιεχόμενο. ΑΝ δλδ, διαπιστώνουμε πως διαρκώς μετατοπίζονται συνειδήσεις ουσιαστικά προς την ταξική και κοινωνική χειραφέτηση. Ετσι μόνο θα καταφέρεις τόσο να φλογίσεις και να εμπνεύσεις τον κόσμο για να αγωνιστούμε για την επιβίωσή μας, όσο και να βοηθήσεις την αλήθεια να επικρατήσει: Την αλήθεια που λέει πως την εξαθλίωσή μας δεν θα την καταργήσουμε αν αγωνιζόμαστε για… Διαβάστε περισσότερα »\nΔυστυχώς, όμως, η πραγματικότητα λέει επίσης, πως οι κομμουνιστές και οι αριστεροί τόσο ως συλλογικότητες όσο και μεονωμένα, πολύ λίγο καταφέρνουμε να συνδέσουμε τα οικονομικά αιτήματα με ένα σύγρχονο χειραφετητικό αντικαπιταλιστικό/κομμουνιστικό περιεχόμενο. Και φταίει τόσο η ηγεμονία των καπιταλιστικών ιδεών (του ατομικού δρόμου επιβίωσης, της καριέρας παλιότερα, του ωχαδερφισμού/αδιαφορίας, της μοιρολατρίας κλπ), όσο και το ότι δεν έχουμε σκεφτεί πάνω σε ένα σύγχρονο περιεχόμενο του κομμουνισμού: Πως θα θέκαμε δλδ μια επαναστατημένη κοινωνία; Πως θα λειτουργεί; Με ποιό τρόπο; (σε γενικές γραμμές διότι οτιδήποτε άλλο θα ήταν κατασκευή).\nΗ αρνητική εμεπιρία από τον εκφυλισμό των χωρών του λεγόμενου υπερκτού σοσιαλισμού, βαραίνει πάνω από τις ευρωπαϊκές κοινωνίες. Όμως πρέπει θαρρετά να αρχίσουμε να μιλάμε, να σκιαγραφούμε τρόπους/διαδικασίες υπέρβασης/ανατροπής του καπιταλισμού και μετάβασης σε μια κοινωνία με εργατική/λαϊκή εξουσία/δημοκρατία.


Μπλε χρώμα μαλλιών | Πρωτότυπα μπλε μαλλιά | notino.gr\nΌλοι οι τύποι μαλλιών 21\nPulp RiotSemi-Permanent Colorημι-μόνιμη βαφή μαλλιών 118 μλ\nRevolution HaircareTones For Brunettesβάλσαμο με χρώμα για καφέ αποχρώσεις μαλλιών 150 μλ\nΔείξτε σε όλους πως έχετε ψυχή επαναστάτη. Το μπλε είναι ένα από τα πιο αγαπημένα χρώματα στον κόσμο αλλά δεν το συναντάμε τόσο συχνά στα μαλλιά. Δώστε στο μπλε μια ευκαιρία και δοκιμάστε αν σας πάει! Θα σας δωθούν δυνατότητες τις οποίες έχετε μόνο ονειρευτεί. Με μια μπλε βαφή κι ένα ποιοτικό ξανοιχτικό μαλλιών μπορείτε να κάνετε θαύματα!\nΠοια απόχρωση σας πάει πιο πολύ; Το σκούρο μπλε χρώμα μαλλιών αποτελεί εξαιρετική επιλογή για όσες έχουν σκούρα μαλλιά. Μπορείτε να βάψετε τα μαλλιά σας σε ολόκληρο το μήκος τους, να βάψετε μόνο μερικές τούφες ή μόνο τις άκρες. Το ανοιχτό μπλε χρώμα μαλλιών πάει πιο πολύ στις ξανθιές. Φανταστείτε ξανθά μαλλιά με ομαλή μετάβαση σε μπλε άκρες!\nΜπλε μαλλιά για δοκιμή;\nΘέλετε να δοκιμάσετε το μπλε μόνο για ένα πάρτι ή ένα καλοκαιρινό φεστιβάλ και μετά να επιστρέψετε στο κανονικό σας χρώμα; Μεταμορφωθείτε, έστω και για μια στιγμή, στην Katy Perry ή την Demi Lovato που έχουν δοκιμάσει ήδη το μπλε χρώμα! Χρησιμοποιήστε ένα μπλε σπρέι βαφής μαλλιών ή μια άλλη ημιμόνιμη βαφή μαλλιών. Κατά αυτόν τον τρόπο θα απολαύσετε τα όμορφα βαμμένα μαλλιά για όσο καιρό θέλετε.


Συγκλονιστικές εικόνες από τη σύλληψη του 19χρονου βομβιστή... - Flashnews.gr\nΣυγκλονιστικές εικόνες από τη σύλληψη του 19χρονου βομβιστή στη Βοστώνη\nΚρυμμένο σε μια βάρκα στην αυλή ενός σπιτιού εντόπισαν οι αρχές το 19χρονο βομβιστή της Βοστώνης, Τζοκχάρ Τσαρνάεφ, τα ξημερώματα του Σαββάτου ώρα Ελλάδος, ύστερα από ένα ανελέητο κυνηγητό στους δρόμους της πόλης και αφού είχαν ψάξει σχεδόν πόρτα-πόρτα τα σπίτια της περιοχής για να τον βρουν.\nΟι αρχές κατάφεραν να εντοπίσουν τα ίχνη του μετά από πληροφορία που έδωσε ο ιδιοκτήτης της οικίας, ο οποίος παρατήρησε αίμα κοντά στο σκάφος και κατόπιν διαπίστωσε ότι μέσα υπήρχε ένας άνδρας που αιμορραγούσε.\nΣάββατο, 20 Απριλίου 2013, 19:37


Ζιάγκος: Δεν υπήρχε... επόμενη μέρα! - Κουτσός: η τύχη στα χέρια μας\nΖιάγκος: Δεν υπήρχε… επόμενη μέρα! – Κουτσός: η τύχη στα χέρια μας\nΤο ματς της αγωνιστικής έγινε στη Χαλκίδα όπου το Ρέθυμνο νικησε την Κύμη με 84-77 κι έδωσε άλλη τροπή στη μάχη για την παραμονή στην Betshop Basket League!\nΟ προπονητής των νικητών, Βαγγέλης Ζιάγκος εξήγησε την ειδική συνθήκη της του Ρεθύμνου πριν από το τζάμπολ, ενώ ο κόουτς της Κύμης, Ισίδωρος Κουτσός, τόνισε ότι η δική του ομάδα, κρατά την τύχη της στα χέρια της!\n“Συγχαρητήρια στους παίκτες μου στους παίκτες μου για αυτήν την πολύ σημαντική νίκη.\nΜπορεί κάθε νίκη να δίνει δύο βαθμούς, αλλά έχει μεγαλύτερη βαρύτητα και την κάνει να φαίνεται σπουδαιότερη η ψυχολογική συνθήκη κάτω από την οποία αγωνίζεται ο αθλητής.\nΑπόψε ήταν για εμάς μια συνθήκη χωρίς επόμενη ημέρα για την ομάδα μας σε ένα ματς που άμα χανόταν η ομάδα ρεαλιστικά θα έβλεπε κατάματα τον υποβιβασμό.\nΣτο καθαρά αγωνιστικό κομμάτι εμείς είχαμε θέσει δύο προτεραιότητες, αμυντικά να περιορίσουμε την εκτελεστική δεινότητα του αντιπάλου στα μακρινά σουτ, που βάση του 27% το πετύχαμε, και να ελέγξουμε και την ικανότητα της να σκοράρει εύκολους πόντους στο ανοιχτό γήπεδο.\nΔώσαμε μόλις 9 τέτοιους πόντους, οπότε σε αυτό το σκέλος είμαστε ευχαριστημένοι. Επιθετικά θέλαμε να δώσουμε έμφαση στο δημιουργικό μας κομμάτι, αφού το παιχνίδι μας είχε γίνει πολύ προβλέψιμο.\nΒάσει των 24 ασίστ, που ήταν το μεγαλύτερο μας νούμερο μέχρι σήμερα, νομίζω δικαιώνεται η διαχείριση των κατοχών μας στο επιθετικό σκέλος.\nΕίναι θλιβερό το ότι όπως τα έχει φέρει η τύχη και έτσι όπως είναι η βαθμολογία δύο από τα υγιέστερα σωματεία των τελευταίων ετών της ελληνικής Α1 από ότι φαίνεται ανταγωνίζονται πια, η μία την άλλη, για την παραμονή.\nΟπότε θα ήθελα πολύ να ευχηθώ καλή επιτυχία στον Ισίδωρο, αλλά θα ήταν άκομψο να το κάνω αφού η επιτυχία της Κύμης θα είναι αποτυχία δική μας”.\nΟ προπονητής της Κύμης Ισίδωρος Κουτσός είπε:\nΟυσιαστικά η περισσότεροι πόντοι του Ρεθύμνου ήρθαν από αυτούς τους τρεις ξένους του, που ήταν σε πολύ καλή ημέρα και πήραν πολλά μεγάλα σουτ.\nΑπό την άλλη, για εμάς ορισμένοι παίκτες μας φάνηκαν να έχουν κάποιο ψυχολογικό βάρος το οποί φάνηκε στο επιθετικό μας κομμάτι.\nΑυτό όμως που στοίχισε περσότερο ήταν η άμυνα μας που ήμασταν κάπως διστακτικοί σε σχέση με την επιθετικότητα που είχαμε τις προηγούμενες φορές.\nΔεν παρατάμε τίποτα, η τύχη μας είναι καθαρά στα χέρια μας. Θα πάμε να χτυπήσουμε το επόμενο παιχνίδι που το θέλουμε πάρα πολύ και που με νίκη θα είμαστε και πάλι σε ένα πολύ καλό μονοπάτι για να σώσουμε την ομάδα μας. Συνεχίζουμε την προσπάθεια μας!”.\nΣυνέντευξη Τύπου Κύμη-Ρέθυμνο\nΠροηγούμενοΗ ΑΕΚ ξέφυγε από το “μπλόκο” στο Λαύριο με 100-94 στην παράταση\nΕπόμενοΑ2: Έχασε στην Αμαλιάδα ο Ηρακλής, “κόλαση” για τα playoffs


5 φράσεις-γκαραντί για να μην τσακώνεσαι με τη σύζυγο στην καραντίνα - Fanpage\nΜπορεί να είστε το ιδανικό ζευγάρι.\nΜπορεί να είστε ακόμα ερωτευμένοι, να βρίσκεστε στα σιρόπια, να έχετε βρει το μυστικό του τέλειου γάμου (που για πολλούς παντρεμένους παραμένει ακόμα μυστικό).\nΣε ό,τι κατάσταση όμως κι αν σε πέτυχε η φάση του κορωνοϊού με τη γυναίκα/κοπέλα σου ένα είναι μαθηματικώς βέβαιο:\nΣτη διάρκεια της καραντίνας θα υπάρξει τριβή. Και τριβή σημαίνει γκρίνια. Και γκρίνια σημαίνει καυγάδες!\nΓια να μη φτάσεις λοιπόν στο σημείο ο πρώτος επαγγελματίας που θ’ αναζητήσεις μόλις βγεις έξω να μην είναι κομμωτής, αλλά… δικηγόρος πρέπει να φερθείς έξυπνα.\nΝα κάνεις διαχείριση κρίσεων. Ή και ν’ αποφύγεις εντελώς την αναπόφευκτη ένταση, με τη σωστή χρήση κάποιων φράσεων-κλειδί.\nΚαθόλου πρωτότυπο, μα σίγουρα αποδοτικό. Δεν χρειαζόταν να φτάσεις στην καραντίνα για να συνειδητοποιήσεις τη εξαιρετική του λειτουργικότητα, ωστόσο τώρα μοιάζει πιο απαραίτητο από ποτέ. Δεν έχει σημασία το θέμα, η εξέλιξη και η ένταση του καυγά. Εκείνο που έχει σημασία είναι να βρεις το κουράγιο και την ψυχραιμία τη στιγμή της κορύφωσης να κάνεις το κορόιδο. Και να φτύσεις τις δυο μαγικές λεξούλες που θα σου εξασφαλίσουν (για λίγες ώρες) την ηρεμία σου.\n«Είχα ξεχάσει πόσο ωραία περνάω μαζί σου»\nΔεν σημαίνει ότι θα πεις ψέματα. Μπορεί όντως να ισχύει και όντως να διαπιστώνεις πως θα ήθελες περισσότερο χρόνο μαζί της. Ακόμα και να μην ισχύει πάντως σε… απόλυτο βαθμό, δεν χάνεις τίποτα να το χρησιμοποιήσεις. Αντιθέτως, έχεις να κερδίσεις: Τον αποπροσανατολισμό από θέματα που την κάνουν μπαρούτι. Την προσφορά επιβεβαίωσης που (πάντα) έχει ανάγκη. Και την τόνωση της ψυχολογίας της, που συνεπάγεται χαλαρότερη αντιμετώπιση των πραγμάτων.\n«Ακόμα και με τις πιτζάμες κ…α είσαι»\nΟ υποχρεωτικός εγκλεισμός γεννά ευκαιρίες. Προσφέρει χρόνο που πιθανότατα δεν υπήρχε πριν για σεξουαλική δραστηριότητα. Τι καλύτερη λύση λοιπόν για ν’ αποφύγεις καυγά (ή για να τον κλείσεις) από το ν’ ανάψουν… κι αλλού τα αίματα. Αρκεί να καλλιεργήσεις το έδαφος. Να την ανεβάσεις ελαφρώς. Και με διάφορες παραλλαγές του σχετικού κοπλιμέντου, να κάμψεις τις αμφιβολίες της για το αν παραμένει ελκυστική με τις πιτζάμες και χωρίς μακιγιάζ.\n«Είδες πώς πάχυνε η γειτόνισσα;»\nΠροσοχή! Δεν είναι απαραίτητο μονάχα το να «φτιάξεις» την ίδια. Εξίσου χρήσιμο είναι να μειώσεις και τον ανταγωνισμό. Όποια λοιπόν στην παρούσα φάση χρησιμοποιείται ως μέτρο σύγκρισης καλό θα ήταν να τονιστούν τα αρνητικά της. Στην ανάγκη αν δεν έχει αρνητικά, να… ανακαλυφθούν. Είναι ύπουλη πηγή εντάσεων και μπορεί ανά πάσα στιγμή να προκαλέσει καυγά η υπόνοια έστω ότι βρίσκεις κάτι καλό σε άλλη γυναίκα.\n«Άσ’ τα, θα τα πλύνω εγώ»\nΌ,τι και να κάνεις δεν θα είναι ποτέ αρκετό. Όσο κι αν συμμετέχεις στις δουλειές του σπιτιού σχεδόν ΠΑΝΤΑ θα υπάρχει η γκρίνια ότι δεν το κάνεις όσο θα έπρεπε. Αυτό δεν σημαίνει όμως ότι παραιτείσαι. Ότι αράζεις και δεν κάνεις πια τίποτα. Θα ήταν καταστροφικό και ακόμα πιο οδυνηρό για την ψυχική σου υγεία. Οπότε προσφέρεις εθελοντική εργασία και παρά το (ζωηρό) ενδεχόμενο να κατηγορηθείς κι από πάνω για υποκρισία, γλιτώνεις σεβαστό ποσοστό μουρμούρας.


Κικίλιας: «Κανένας αλλοδαπός δεν θα λαμβάνει υπηρεσίες υγείας του ΕΣΥ χωρίς να πληρώνει» - Enimerotiko.gr\nby Δημήτρης Μπιτολάς 20/08/2019 10:10 842\nΗ γραμμή που ακολουθεί, ο Βασίλης Κικίλιας, είναι να μην πάει χαμένο ούτε ένα ευρώ από τους Έλληνες φορολογούμενους. Έτσι, το υπουργείο Υγείας αποφάσισε να καθιερώσει ένα νέο σύστημα. Αυτό θα καταγράφει τα νοσήλια για τους επισκέπτες των τρίτων χωρών. Από εκεί και πέρα, έχει αποφασιστεί και η είσπραξη των νοσηλίων των συγκεκριμένων ατόμων. Έτσι, θα καλύπτονται, οι υπηρεσίες Υγείας, που τους παρέχει το ΕΣΥ.\nΒασίλης Κικίλιας: Όσα αναφέρει, η εγκύκλιος\nΌλες οι δημόσιες δομές της χώρας, που χορηγούν παροχές ασθενείας σε είδος σε πολίτες κρατών μελών της Ευρωπαϊκής Ένωσης και λοιπών χωρών, οι οποίες καθίστανται ιατρικώς αναγκαίες ή επείγουσες κατά τη διαμονή αυτών στην Ελλάδα, θα πρέπει να ακολουθούν τις εξής διαδικασίες:\nΒασίλης Κικίλιας – Εγκύκλιος: Τι αναφέρεται αρχικά\nΕφόσον χορηγούν παροχές ασθενείας σε είδος σε ασφαλισμένους Ευρωπαϊκών χωρών με χρήση εντύπου Ευρωπαϊκής Κάρτας Ασφάλισης Ασθενείας (ΕΚΑΑ) ή Πιστοποιητικού Προσωρινής Αντικατάστασης (ΠΠΑ), οφείλουν να υποβάλουν τις δαπάνες στον ΕΟΠΥΥ. Παράλληλα, να πραγματοποιούν φόρτωση της σαρωμένης εικόνας του εντύπου σε αρχείο acrobat reader (.pdf), εντός σύντομου χρονικού διαστήματος από την ημερομηνία χορήγησης της παροχής. Προκειμένου να διασφαλισθεί η έγκαιρη αναζήτηση της δαπάνης από τους αντίστοιχους Ευρωπαϊκούς Φορείς.\nΒασίλης Κικίλιας – Εγκύκλιος: Τι αναφέρεται στο δεύτερο σκέλος\nΣτις περιπτώσεις χορήγησης παροχών ασθενείας σε είδος σε ασφαλισμένους Ευρωπαϊκών χωρών οι οποίοι κατά τη στιγμή της χορήγησης της παροχής δεν φέρουν μαζί τους το κατάλληλο έντυπο δικαίωμα (ΕΚΑΑ) και εφόσον δεν προλαβαίνουν να προσκομίσουν εγκαίρως ΠΠΑ (σε περίπτωση νοσηλείας) οφείλουν να εισπράττουν ιδιωτικά τη δαπάνη για τις παρασχεθείσες υπηρεσίες. Επίσης, να χορηγούν ταυτόχρονα όλα τα απαραίτητα παραστατικά στον ασφαλισμένο. Αυτό, διότι ο δεύτερος θα τα υποβάλει στον ασφαλιστικό του Φορέα για αποζημίωση, όταν επιστρέψει στη χώρα του.\nΒασίλης Κικίλιας – Εγκύκλιος:Τι αναφέρεται στο τρίτο σκέλος\nΒασίλης Κικίλιας – Εγκύκλιος: Τι αναφέρεται στο τέλος\n29/07/2021 12:46 43\n28/07/2021 14:09 65\n26/07/2021 17:57 155\n20/07/2021 19:00 211\nΒΑΣΙΛΗΣ ΚΙΚΙΛΙΑΣΕΓΚΥΚΛΙΟΣΕΙΔΗΣΕΙΣΕΙΔΗΣΕΙΣ ΣΗΜΕΡΑΥΠΟΥΡΓΕΙΟ ΥΓΕΙΑΣ


Η κόρη του Ερνέστο Τσε Γκεβάρα στην Πάφο - Pafos Press\nΠέντε σημεία δειγματοληψίας για rapid tests τη Δευτέρα στην Πάφο\nΠΑΦΟΣ: Διπλασιάστηκαν οι καταγγελίες το τελευταίο 24ωρο\nΗ κόρη του Ερνέστο Τσε Γκεβάρα στην Πάφο\nΗ Αλέιδα Γκεβάρα κόρη του μεγάλου επαναστάτη Ερνέστο Τσε Γκεβάρα βρίσκεται στην Κύπρο μετά από πρόσκληση του ΚυπροΚουβανικού Συνδέσμου Φιλίας και στο πρόγραμμα της επίσκεψης περιλαμβάνονται συμμετοχές σε εκδηλώσεις σε διάφορες πόλεις της ελεύθερης Κύπρου και μια σειρά επαφών και συναντήσεων με πολιτειακούς και πολιτικούς αξιωματούχους της Κύπρου.\nΗ Δρ Αλέιδα Γκεβάρα είναι παιδίατρος, διακρίνεται για τη συμμετοχή της σε διεθνείς ανθρωπιστικές αποστολές και ταυτόχρονα δραστηριοποιείται διεθνώς ως πρέσβειρα της Κουβανικής Επανάστασης και του αγώνα για τερματισμό του συνεχιζόμενου αποκλεισμού των ΗΠΑ σε βάρος της Κούβας.\nΗ επίσκεψη της Δρ. Αλέιδα Γκεβάρα, η οποία είχε επισκεφθεί ξανά την Κύπρο το 1997, συμπίπτει με τα 25 χρόνια δράσης του ΚυπροΚουβανικού Συνδέσμου Φιλίας και τα 50 χρόνια από τη δολοφονία του Τσε Γκεβάρα.\nΑύριο Παρασκευή 7 Ιουλίου η Δρ. Αλέιδα Γκεβάρα θα έχει το ακόλουθο πρόγραμμα στην Πάφο\nΕπίσκεψη στην Κοινότητα Χολέτρια & κατάθεση στεφάνου στο μνημείο των ηρώων Σωτήρη και Κυριάκου Παπαλαζάρου στην παρουσία του πατέρα των ηρώων Παπαλάζαρου Νεοφύτου και του Προέδρου του Κοινοτικού Συμβουλίου και αδελφού των ηρώων Κυριάκου Παπαλαζάρου.\n10.20π.μ – 10.45\nΚατάθεση στεφάνου στο μνημείο Μακαρίου και Αντίστασης στην Πάφο.\n11.00π.μ – 11.30π.μ\nΕπίσκεψη στην Σπηλιά της Φάμπρικας στην Κάτω Πάφο.\n11.40π.μ – 12.30μ.μ\nΕπίσκεψη στον χώρο του μεσαιωνικού κάστρου – λιμανάκι και στον πεζόδρομο από το κάστρο μέχρι τo φάρο.\n1.00μ.μ – 3.00μ.μ\nΕπίσκεψη στο Δήμο Πέγειας, συνάντηση με τον Δήμαρχο Μαρίνο Λάμπρου, επίσκεψη στη Βρύση των Πεγειωτισσών, δεξίωση από το Δήμαρχο Πέγειας.


Τα “ψεύτικα τα λόγια τα μεγάλα” στο 19ο συνέδριο της ΟΛΜΕ αποκαλύφτηκαν… | agrinioreport\nΤα “ψεύτικα τα λόγια τα μεγάλα” στο 19ο συνέδριο της ΟΛΜΕ αποκαλύφτηκαν…\nΔεκ. 03 Κοινωνία\nΠοιοι ψήφισαν ΟΧΙ στη Μονιμοποίηση των Αναπληρωτών;\nΗ παράταξη της ΔΑΚΕ και των ΣΥΝΕΚ=ΣΥΜΜΑΧΙΑ στο 19ο Συνέδριο της ΟΛΜΕ που πραγματοποιήθηκε από 29/6 έως και 2/7/19 στην Αθήνα, καταψήφισαν την κοινή πρόταση των ΑΓΩΝΙΣΤΙΚΩΝ ΕΚΠΑΙΔΕΥΤΙΚΩΝ ΠΑΡΕΜΒΑΣΕΩΝ-ΚΙΝΗΣΕΩΝ και του ΠΑΜΕ, που απαιτούσε την «ΜΟΝΙΜΟΠΟΙΗΣΗΗ ΟΛΩΝ ΤΩΝ ΑΝΑΠΛΗΡΩΤΩΝ».\nΑντίθετα ψήφισαν μαζί ως κυβερνητικοί εταίροι(;) την πρόταση, όπως αυτή αναφέρεται στην διακήρυξη της τοπικής παράταξης του ΣΥΡΙΖΑ την «ΣΥΜΜΑΧΙΑ» για τις εκλογές της Β’ ΕΛΜΕ Αιτωλ/νίας (4-12-2019), την αντιγράφουμε αυτούσια από την ενότητα: Βασικές διεκδικήσεις …«Μόνιμοι διορισμοί σε ειδική και γενική αγωγή και εκπαίδευση για την κάλυψη όλων των αναγκών»!\nΈτσι είναι καταγεγραμμένη και στα πρακτικά του 19ου συνεδρίου της ΟΛΜΕ, που ψήφισαν όλοι αυτοί και τώρα ζητούν τη ψήφο των αναπληρωτών στις εκλογές της Β’ ΕΛΜΕ Αιτωλ/νίας, για να τους ξεγελάσουν για μια ακόμη φορά.\nΚαι οι δύο παρατάξεις πιστές στον κυβερνητικό συνδικαλισμό, έβαλαν και βάζουν κριτήρια διορισμού (κάτι σαν ήπιο προσοντολόγιο), ότι έλεγε περίπου το υπουργείο παιδείας. Με τον τρόπο αυτό ο κάθε συνάδελφος αναπληρωτής να είναι «δεμένος» στο άρμα του πολιτικού συστήματος και η όποια πρόσληψή του να εξαρτάτε εάν «έχει μπάρμπα στη «Κορώνη».\nΞεκάθαρα πράγματα αναζητούν «πελάτες» στα πολιτικά τους κόμματα, και οι δύο κυβερνητικές παρατάξεις! Στα πλαίσια βέβαια των περικοπών των μη διορισμών και της υποχρηματοδότησης της δημόσιας εκπαίδευσης, της επιτροπείας των «θεσμών» Ε.Ε. και του ΔΝΤ που έρχεται ξανά για να σώσει την πατρίδα μας! Τι ενώνει πολιτικά αυτές τις δύο παρατάξεις (ΔΑΚΕ-ΣΥΜΜΑΧΙΑ) στην ΟΛΜΕ και δεν ψήφισαν τη πρόταση για μονιμοποίηση όλων των αναπληρωτών; Στο νέο Δ.Σ. της Β’ ΕΛΜΕ θα στηρίξουν το αίτημα των χιλιάδων αναπληρωτών για μονιμοποίηση εδώ και τώρα;\nΗ ενίσχυση του κυβερνητικού συνδικαλισμού στις εκλογές της Β΄ΕΛΜΕ Αιτωλ/νίας, σημαίνει για τους συναδέλφους αναπληρωτές, συνέχιση της ομηρίας τους και για τους περισσότερους, θα βιώνουν το κόστος των ελαστικών σχέσεων εργασίας και θα συνεχίζουν με μια βαλίτσα στο χέρι, από χωρίων εις χωρίων!\nΕμείς λέμε STOP σε αυτό το καθεστώς που εξαθλιώνει τους νέους επιστήμονες, που στερεί του καθηγητές από τα δημόσια σχολεία και διαλύει οικογένειες ενώ φέτος ανάγκασε ένα μεγάλο ποσοστό αναπληρωτών να παρατηθούν, επειδή δεν μπορούσαν να τα βγάλουν πέρα….\nΑς βγάλει τα συμπεράσματά του ο κάθε συνάδελφος αναπληρωτής σε ποιους θα δώσει την ψήφο του σήμερα για το νέο Δ.Σ. της Β’ ΕΛΜΕ.\nΣυνεχίζουμε μαζί ΕΝΩΤΙΚΑ & ΑΓΩΝΙΣΤΙΚΑ για τη ΜΟΝΙΜΟΠΟΙΗΣΗ όλων των Αναπληρωτών χωρίς προϋποθέσεις και κομματικά καπέλα.\n«Οι δυνατοί αέρηδες θέλουν μεγάλες κόντρες, στον συντηρητικό χειμώνα»\nΑγρίνιο 3 Δεκεμβρίου 2019\nΑπό το ψηφοδέλτιο της ΑΕΚ\n← Πανήγυρις Ιερού Ναού Αγίου Νικολάου Αντιρρίου\nΣύλλογος Κοιλάδας Αχελώου: ΟΧΙ ΑΝΕΜΟΓΕΝΝΗΤΡΙΕΣ ΣΤΟΝ ΓΕΡΑΜΠΗ ΟΧΙ ΣΤΗΝ ΚΑΤΑΣΤΡΟΦΗ ΤΟΥ ΤΟΠΟΥ ΜΑΣ →


Συζήτηση εφ΄όλης της ύλης Φώφης Γεννηματά και Γιώργου Παπανδρέου | ΝΕΟΛΟΓΟΣ ΑΤΤΙΚΗΣ\nΈπειτα από ένα εξάμηνο με τις εσωκομματικές εκλογές του ΚΙΝΑΛ να «σιγοβράζουν» στο παρασκήνιο, η δημόσια ανακοίνωση της Φώφης Γεννηματά ότι θα διεκδικήσει την επανεκλογή της ήρθε να θέσει την κούρσα στις ράγες.\nΠλέον, το τοπίο είναι σαφώς πιο ξεκάθαρο και το βασικό που μένει να αποσαφηνιστεί είναι αν η κούρσα αυτή θα έχει τρεις ή περισσότερους δρομείς.\nΗ πρόεδρος του ΚΙΝΑΛ δεν περίμενε ασφαλώς την επικύρωση της υποψηφιότητάς της για να ξεκινήσει επαφές.\nΗδη έχει πραγματοποιήσει σειρά τηλεδιασκέψεων σε όλη την επικράτεια, ενώ οι περιοδείες της θα ενταθούν. Η πλέον σημαντική από τις συναντήσεις της, όμως, ήταν αυτή με τον Γιώργο Παπανδρέου.\nΣύμφωνα με ασφαλείς πληροφορίες, η συνάντηση των δύο έγινε πριν το Πάσχα, με πηγές του ηγετικού πυρήνα να μιλούν για «πολύ καλό κλίμα». Βέβαια, η συζήτηση ήταν εφ’ όλης της ύλης και δεν αφορούσε μόνο τα εσωκομματικά, ωστόσο δεν παύει να αποτελεί μια ενδιαφέρουσα είδηση, ειδικά από τη στιγμή που ο πρώην πρωθυπουργός δεν έχει ανοίξει τα χαρτιά του στο εσωτερικό μέτωπο.\nΠαράλληλα, δεν πρέπει να παραλείπεται και το γεγονός ότι ο επικεφαλής του ΚΙΔΗΣΟ αποτελεί «βαρόμετρο» για μία εκ των τάσεων του ΚΙΝΑΛ, στο ευρύτερο περιβάλλον της οποίας εντάσσονται δύο ακόμη πρόσωπα που βρίσκονται στο «κάδρο» των εκλογών: κυρίως ο Χάρης Καστανίδης και –σε δεύτερο επίπεδο– ο Παύλος Γερουλάνος. Αμφότεροι είναι γνωστό ότι εξετάζουν το ενδεχόμενο να θέσουν υποψηφιότητα, ωστόσο δεν έχουν δώσει ακόμη σαφές στίγμα.\nΣτην αντίπερα όχθη, ζήτημα χρόνου είναι να ανακοινωθεί και επίσημα η υποψηφιότητα του Νίκου Ανδρουλάκη. Ο ευρωβουλευτής θα «ανεβάσει ταχύτητα» τις προσεχείς εβδομάδες, ενώ δεν έχει περάσει απαρατήρητο το ότι πρόσφατα έχει πυκνώσει τις παρεμβάσεις του για τις εξελίξεις στο εσωτερικό της χώρας, ασκώντας κριτική στην κυβέρνηση σχετικά με την πανδημία.\nΕνα βήμα πιο μπροστά –σε… επιχειρησιακό επίπεδο– βρίσκεται από την αρχή της διαδρομής ο Ανδρέας Λοβέρδος. Ο πρώην υπουργός, μεταξύ άλλων, συνεχίζει να θέτει στο επίκεντρο την επιστροφή στο σύμβολο – όνομα του ΠΑΣΟΚ, γεγονός που δημιουργεί και μια εσωκομματική πίεση προς την κ. Γεννηματά.\nΚαι αυτό γιατί εντός του ΚΙΝΑΛ υπάρχει και η τάση στελεχών που δεν προέρχονται από την «πράσινη μήτρα», μη βλέποντας με καλό μάτι πιθανή αποδυνάμωση του ενιαίου φορέα, όπως οι Γ. Καμίνης και Θ. Μαργαρίτης.\nΗ κ. Γεννηματά διαβεβαιώνει μεν ότι δεν τίθεται τέτοιο ζήτημα, ωστόσο, όσο η προεκλογική περίοδος θα προχωρεί, είναι βέβαιο ότι το «παλιό» ΠΑΣΟΚ θα βρεθεί στον πυρήνα της επαφής με τη βάση, δημιουργώντας ενδεχομένως μια σύνθετη ισορροπία για την ίδια.\nΟσον αφορά τον κ. Λοβέρδο, πάντως, στις 24 Μαΐου θα μιλήσει σε διαδικτυακή εκδήλωση με θέμα την εξωτερική πολιτική, από κοινού με την Εύα Καϊλή και συντονιστή τον Γ. Δατσέρη, σε μια συνύπαρξη επίσης με εσωκομματικό ενδιαφέρον.\nΠροηγούμενο άρθροΑνοικτά τις Κυριακές 16 & 23 Μαΐου τα εμπορικά καταστήματα & σούπερ μάρκετ\nΕπόμενο άρθροΕργασιακό νομοσχέδιο: Δικαίωμα «αποσύνδεσης» τηλεργαζομένων\nΣύσταση Κ. Μητσοτάκη για συνωστισμούς: Να μην επιστρέψουμε σε πιο αυστηρά...\nΣα, 25 Μαΐ, 2019


Ο Φρεϊμάνις στην Μπρουέσα | Onsports.gr\nhome ΜπάσκετΕυρωπαϊκά πρωταθλήματαΟ Φρεϊμάνις στην Μπρουέσα Κοινοποιήστε\nΟ Φρεϊμάνις στην Μπρουέσα\tΣυντάκτης: Onsports Team\nΔημοσίευση: Τετάρτη, 20 Απριλίου 2011 14.48\nΣτην απόκτηση του Λετονού φόργουορντ Ρολάντας Φρεϊμάνις προχώρησε η Μπρουέσα.\tΟ 23χρονος σέντερ, ο οποίος συμφώνησε με τον ισπανικό σύλλογο για να τον ενισχύσει μέχρι το τέλος της τρέχουσας αγωνιστικής περιόδου, αγωνιζόταν μέχρι πριν λίγες ημέρες στη δεύτερη κατηγορία του ισπανικού πρωταθλήματος με τα χρώματα της Ουέσκα. Κατά μέσο όρο σκόραρε κάτι λιγότερο από δέκα πόντους (9,8), ενώ «κατέβαζε» 4,4 ριμπάουντ ανά αγώνα.\tΚατηγορία: Μπάσκετ Ευρωπαϊκά Πρωταθλήματα\nΣτην Μπρουέσα ο Αλόνσο\nΟ ρέκορντμαν Μπαρόν\n«Το καλύτερο πρωτάθλημα»\nΤέλος ο Τσκιτισβίλι


Τρομερές σκηνές βίας σε φιλικό στην Ουκρανία (vid) | Jumpshot.gr\nΑρχική ΥΠΟΛΟΙΠΗ ΕΥΡΩΠΗ\nΣε αγώνα πυγμαχίας μετατράπηκε φιλικός αγώνας μπάσκετ στην Ουκρανία.\nΕκτός ελέγχου οι παίκτες στο φιλικό παιχνίδι Οντέσα – Τερμοπίλ. Έπειτα από μια άσχημη φάση στον αγώνα άρχισαν να χτυπούν ο ένας τον άλλο.\nΤεράστια ντροπή και για τις δύο ομάδες, δυσφήμησαν το άθλημα και τους εαυτούς τους. Και οι 2 ομάδες πρέπει να πάρουν τα κατάλληλα μέτρα, να αντιμετωπίσουν αυτό που συνέβη με υπευθυνότητα και να προβούν σε ορισμένες κινήσεις.\nΔείτε την σύρραξη :


ΤΖΙΟΡΝΤΑΝΟ ΜΠΡΟΥΝΟ. Τον έκαψε ζωντανό η μαφία της θρησκείας της αγάπης | ΑΘΡΗΣΚΟΣ\n« Η επιστημονική καθυπόταξη του ανθρώπου.\nΟι άνθρωποι επινόησαν θεούς, να κρύψουν την δύναμη τους. »\nΤΖΙΟΡΝΤΑΝΟ ΜΠΡΟΥΝΟ. Τον έκαψε ζωντανό η μαφία της θρησκείας της αγάπης\nΔημοσίευση 5 Ιουνίου 2013 στις 9:07 μμ | Εμφανίσεις 307 | 1 Σχόλιο |\nΦιλόθεος Τζιορντάνο Μπρούνο ο Νολανός (Philotheus Giordano Bruno Nolanus, Νόλα, 3 Φεβρουαρίου 1548 – Ρώμη, 17 Φεβρουαρίου 1600).\nΠανθεϊστής – υλοζωϊστής φιλόσοφος και κοσμολόγος του 16ου αιώνα, μάρτυρας της ελευθερίας του πνεύματος.\nΤο έτος 1572 χειροτονήθηκε κληρικός, αλλάζοντας μάλιστα το όνομά του από «Φίλιππος» σε «Ιορδάνης» («Giordano») προς τιμήν του πνευματικού του Τζιορντάνο Κρίσπο (Giordano Crispo), ωστόσο στα δέκα χρόνια που πέρασε στην μονή των δομινικανών, είχε μελετήσει συστηματικά αρκετά μη προσιτά στον απλό λαό βιβλία, κυρίως των αρχαίων φιλοσόφων, και στο τέλος είχε διαμορφώσει προσωπικές φιλοσοφικές και θεολογικές πεποιθήσεις αρκετά πέρα από τα όρια της χριστιανικής δογματικής: αντιλήφθηκε την Εκκλησία ως οργανωμένο μηχανισμό ελέγχου και καθοδήγησης των ανόητων και αμόρφωτων ανθρώπων, τον πραγματικό Θεό ως ενιαίο και ταυτόσημο με το σύμπαν και απέρριψε την δήθεν «θεϊκή φύση» και «ανάσταση» του ιδρυτή του Χριστιανισμού, όπως επίσης και την δήθεν «τριαδική» φύση και σαφώς εξωκόσμια θέση του Θεού των χριστιανών.\nΑποτέλεσμα αυτών των πεποιθήσεών του ήταν να κατηγορηθεί το έτος 1576 ως αιρετικός. Για να γλιτώσει, ο Μπρούνο αποσχηματίστηκε και υποχρεώθηκε σε μία πολυετή περιπλάνηση σε διάφορες χώρες της Ευρώπης.Έζησε κατά καιρούς σε διάφορες πόλεις, όπως λ.χ. την Φραγκφούρτη, την Πράγα, το Μαρβούργο, το Λονδίνο, την Οξφόρδη, την Τουλούζη, το Παρίσι, την Λυών, την Γενεύη, την Γένουα, κ.ά. διδάσκοντας κάποια ελάχιστα ανοικτά πνεύματα ότι ο Θεός δεν είναι παρά η δύναμη που συνέχει, διατηρεί και νοηματοδοτεί το σύμπαν (την «natura naturans») ως η εσωτερική και ενοποιός ουσία των πάντων στην «natura naturata», δηλαδή στον εκδηλωμένο κόσμο («ο Θεός είναι ένας κύκλος, του οποίου το κέντρο είναι παντού και η περιφέρειά του πουθενά»).\nΈζησε στην Γενεύη μέχρι το φθινόπωρο του 1579, από όπου έφυγε αηδιασμένος από την μισαλλοδοξία των καλβινιστών προτεσταντών και κατέφυγε προσωρινά στην Λυών, στην οποία όμως δεν κατόρθωσε να βρει μία εργασία για να εξασφαλίσει τα προς το ζην, με συνέπεια να προχωρήσει προς την Τουλούζη. Τόσο στην Τουλούζη όσο και αργότερα στην Οξφόρδη, δίδαξε στα εκεί «πανεπιστήμια», αλλά γρήγορα εκδιώχθηκε και από τα δύο εξαιτίας των ηλιοκεντρικών θέσεών του και της ανοικτής αντίθεσής του προς τον χυδαία παραποιημένο από τον Θωμά Ακινάτη «Αριστοτελισμό», τον οποίο η δυτική χριστιανοσύνη θεωρούσε ως μόνη επιτρεπτή φιλοσοφική αντίληψη.\nΑπό την Τουλούζη πήγε το καλοκαίρι του 1581 στο Παρίσι, όπου παρέδιδε μαθήματα Μνημονικής, εξέδωσε διάφορες εργασίες επάνω στην συγκεκριμένη εσωτερική τέχνη («De umbris idearum» – «Οι σκιές των Ιδεών» 1582, «Ars Memoriae» – «Η Τέχνη της Μνήμης» 1582, «Cantus Circaeus» – «Το τραγούδι της Κίρκης» 1582), καθώς και μία κωμωδία του στην οποία προσπαθούσε να συνοψίσει τις φιλοσοφικές θέσεις του («Il Candelaio» – «Ο Δαδηφόρος» 1582) και επίσης, υπό την προστασία διαφόρων ισχυρών πατρώνων, έδωσε 30 περίπου διαλέξεις θεολογίας.\nΤον Απρίλιο του 1583 έφυγε για το Λονδίνο, ως υπάλληλος του Γάλλου πρέσβη Michel de Castelnau, καλλιέργησε στενές σχέσεις με Άγγλους ποιητές και μυστικιστές και για ένα μικρό χρονικό διάστημα, από το καλοκαίρι του 1583 μέχρι τον Φεβρουάριο του 1584, δίδαξε, όπως προείπαμε, στο «πανεπιστήμιο» της Οξφόρδης, ενώ μέσα στο 1584 εξέδωσε, με το πρόσθετο όνομα «Φιλόθεος» στην υπογραφή του για να δείχνει ότι ο υλοζωϊσμός του δεν ήταν αθεϊσμός, μερικά ακόμα έργα του («La Cena de le Ceneri», «De la Causa, Principio et Uno», «De l’Infinito Universo et Mondi», «Lo Spaccio de la Bestia Trionfante» και «De gl’ Heroici Furori»), κάποια από τα οποία προκάλεσαν νέες εναντίον του αντιδράσεις.\nΤον Οκτώβριο του 1585, και ενώ είχε ήδη κριθεί ως ανεπιθύμητος από τους «πανεπιστημιακούς» της Οξφόρδης λόγω των αβεροϊκών απόψεών του για την σχέση Φιλοσοφίας – Θρησκείας (ότι δηλαδή η πρώτη αποτελεί μία «επιστήμη των εκλεκτών», που μπορούν να ξεχωρίζουν από τον αμαθή όχλο, ενώ η δεύτερη είναι εργαλείο ελέγχου των αμαθών ανθρώπων), η γαλλική πρεσβεία στο Λονδίνο δέχθηκε την επίθεση του όχλου και έκλεισε, με αποτέλεσμα ο Μπρούνο να υποχρεωθεί να γυρίσει στο Παρίσι, από το οποίο όμως έφυγε ξανά πριν το τέλος του 1585 με προορισμό το Μαρβούργο (Marburg) της Γερμανίας, εξαιτίας νέων χλευασμών και επιθέσεων (ακόμα και φυσικών) που δέχθηκε λόγω της κριτικής του στον χυδαία παραποιημένο από τον Θωμά Ακινάτη «Αριστοτελισμό» μέσα από το έργο του «Εκατόν είκοσι άρθρα για τη Φύση και τον κόσμο κατά των Περιπατητικών» («Centum et Viginti articuli de natura et mundo adversus Peripateticos»).\nΚαθώς δεν βρήκε τελικά καθηγητική θέση στο «πανεπιστήμιο» του Μαρβούργου, προχώρησε στην Βυττεμβέργη (Wittenberg), όπου δίδαξε για δύο περίπου έτη για την φιλοσοφία του Αριστοτέλους και όταν τελικά απέκτησε και εκεί φανατικούς εχθρούς, κατέληξε στην Πράγα και στο «πανεπιστήμιο» του Χέλμστετ (Helmstedt), από όπου βεβαίως υποχρεώθηκε για μία ακόμα φορά να φύγει, όταν οι λουθηρανοί προτεστάντες προχώρησαν τον Ιανουάριο του 1589 σε δημόσιο αφορισμό του. Κύρια αιτία του αφορισμού ήταν το γεγονός ότι πριν από λίγους μήνες είχε δημοσιεύσει το έργο του «Εκατόν εξήντα άρθρα» («Articuli centum et sexaginta», 1588), στο οποίο κτυπούσε όλο το θρησκευτικό και «επιστημονικό» πλαίσιο της εποχής του, κατήγγειλε την χριστιανική μισαλλοδοξία και ζητούσε ανοικτά την ελευθερία όλων των θρησκευτικών και φιλοσοφικών απόψεων.\nΛίγο πριν φύγει από το Χέλμστετ, ο Μπρούνο συνέγραψε πάντως στην λατινική γλώσσα 3 φιλοσοφικά ποιήματά του, τα «De triplici minimo et mensura» («Περί του τρίπτυχου ελάχιστου και του μέτρου»), «De monade, numero et figura» («Περί της μονάδας, του αριθμού και του σχήματος»), «De immenso, innumerabilibus et infigurabilibus» («Περί του άμετρου, του αναρίθμητου και του άμορφου»), τα οποία εξέδωσε το 1591 στην Φρανκφούρτη, όπου για αρκετούς μήνες έδινε διαλέξεις για να εξασφαλίσει τα προς το ζήν.\nΦΥΛΑΚΙΣΗ ΚΑΙ ΜΑΡΤΥΡΙΟ\nΕπέστρεψε τελικά τον Αύγουστο του 1591 από την Γερμανία στην Ιταλία, έμεινε αρχικά στην Πάδουα και, καθώς απέτυχε να βρει μία έδρα στο εκεί «πανεπιστήμιο», εγκαταστάθηκε τελικά από τον Μάρτιο του 1592 στην πλούσια Βενετία μετά από πρόσκληση του ευγενούς Τζιοβάνι Μοσενίγκο (Giovanni Mocenigo) να του παραδώσει μαθήματα Μνημονικής. Στις 23 Μαϊου 1592 όμως, συνελήφθη και παραδόθηκε στην τοπική Ιερά Εξέταση, έπειτα από κατάδοση του ίδιου του Μοσενίγκο.\nΑνακρίθηκε με βασανιστήρια και, καθώς οι θέσεις του για την απειροσύνη, ομογένεια και ισοτροπία του σύμπαντος, για την ύπαρξη πολλών κόσμων μέσα στο σύμπαν με Αιθέρα (ή «spiritus») να πληροί τα μεσοδιαστήματά τους, για την ανυπαρξία της χριστιανικής «Κόλασης», της «αμμώμου συλλήψεως» και της δήθεν «θεϊκής φύσης» του Ιησού τον οποίο, όπως και τον Μωϋσή, θεωρούσε κοινούς αλλά έμπειρους μάγους, κρίθηκαν «βλάσφημες» και «αιρετικές σε επικίνδυνο βαθμό», στάλθηκε σιδηροδέσμιος στην Ρώμη στις 23 Φεβρουαρίου 1593. Εκεί έμεινε φυλακισμένος στον πύργο της Νόνα επί 7 χρόνια, βασανιζόμενος ξανά και ξανά για να αποκηρύξει τις «αιρετικές» φιλοσοφικές θέσεις του, πράγμα που δεν έπραξε, παρά τις ατελείωτες ανακρίσεις, βασανιστήρια, απειλές και εξευτελισμούς.\nΤελικά στις 21 Δεκεμβρίου 1599 οδηγήθηκε να δικαστεί από 9 καρδινάλιους, 6 επίσκοπους και έναν λαϊκό, οι οποίοι στις 20 Ιανουαρίου ενισχύθηκαν από τον ίδιο τον πάπα Κλήμη τον Η (1592 – 1605), που ανέλαβε την προεδρία. Στις 8 Φεβρουαρίου 1600, αυτό το δικαστήριο τον καταδίκασε στο όνομα της Ιεράς Εξέτασης της Ρώμης να καεί ζωντανός. Αυτήν την φρικτή ποινή, τα εκκλησιαστικά τέρατα είχαν τον κυνισμό να την σερβίρουν ως… επιεική: «με τον επιεικέστερο τρόπο, χωρίς να χυθεί αίμα».\nΣτους ιεροεξεταστές που τον καταδίκασαν, ύψωσε ήρεμα για τελευταία φορά το πνευματικό μέγεθός του, με τα ακόλουθα λόγια που τους κατατρομοκράτησαν: «πιστεύω ότι ο φόβος που έχετε τώρα που με καταδικάζετε είναι πολύ μεγαλύτερος από αυτόν που έχω εγώ που τώρα καταδικάζομαι».\nΟδηγήθηκε φιμωμένος στην πυρά στις 17 Φεβρουαρίου του 1600, στην πλατεία της Ανθαγοράς (Campo dei Fiori) της Ρώμης, όπου έγινε παρανάλωμα των φλογών μπροστά στο κακεντρεχές θρησκόληπτο πλήθος, αφού προηγουμένως είχε αποστρέψει το πρόσωπό του όταν ένας θεοκράτης του πρότεινε καταπρόσωπο τον εσταυρωμένο. Την ίδια ώρα, στην πλατεία του Αγίου Πέτρου καίγονταν όλα τα κείμενά του που είχαν πέσει στα χέρια των ιεροεξεταστών και τρία χρόνια αργότερα (1603) όλα τα εντοπισμένα έργα του μπήκαν επίσημα στον «Κατάλογο» των απαγορευμένων βιβλίων («Index Librorum Prohibitorum»).\nΣΥΜΒΟΛΟ ΤΗΣ ΕΛΕΥΘΕΡΙΑΣ ΚΑΙ ΤΗΣ ΑΞΙΟΠΡΕΠΕΙΑΣ\nΟ Μπρούνο, συνειδητός οπαδός της ελευθερίας και της αξιοπρέπειας («προτιμώ έναν θαρραλέο θάνατο από μία δειλή ζωή», είχε γράψει), επηρέασε πολλά φωτεινά μυαλά των επόμενων αιώνων, ανάμεσα στους οποίους μπορούμε να ξεχωρίσουμε τους Βαρούχ Σπινόζα (1632 – 1677), Νεύτωνα (1643 – 1727), Λαίμπνιτς (1646 – 1716), Γκαίτε (1749 – 1832) και Σέλλινγκ (1775 – 1854).\nΤριακόσια περίπου χρόνια μετά την μαρτυρική εξόντωσή του από τους χριστιανούς θεοκράτες, την «ημέρα του Αγίου Πνεύματος» των χριστιανών του έτους 1889, με το πνεύμα του Ευρωπαϊκού Διαφωτισμού και της Γαλλικής Επανάστασης να έχει πια απελευθερώσει τον νου των ανθρώπων, στήθηκε, παρά τις αντιδράσεις της Εκκλησίας, από τον Δήμο Ρώμης στον τόπο του μαρτυρίου τού Μπρούνο ο χάλκινος ανδριάντας του (έργο του γλύπτη Ετόρε Φερράρι – Ettore Ferrari) που κοιτάζει προς την κατεύθυνση του Βατικανού, ως σύμβολο της αιώνιας μάχης της ελευθερίας της σκέψης ενάντια στον σκοταδισμό.\nΟ ανδριάντας αυτός ήταν το αποτέλεσμα ενός τετραετούς αγώνα μίας διεθνούς Επιτροπής Μνήμης (που συγκροτήθηκε το 1885), στην οποία συμμετείχαν προσωπικότητες όπως ο Χαίκελ, ο Ουγκώ, ο Ίψεν, ο Σπένσερ, ο Ρενάν και ο Γκρεγκορόβιους\nΤα εγκαίνια του χάλκινου ανδριάντα του Μπρούνο στον τόπο\nτου μαρτυρίου του (9 Ιουνίου 1889)\nCopyright 2007, Bλάσης Γ. Ρασσιάς. Επιτρέπεται η αναδημοσίευση με αναφορά στην πηγή (http://www.rassias.gr/1087BRUNO.html)\nΟι χριστιανοί θεοκράτες καίνε τον Μπρούνο στην πυρά. Απόσπασμα από την ταινία «Giordano Bruno» του 1973, παραγωγής Τζουλιάνο Μοντάλντο με πρωταγωνιστή τον Ζαν Μαρία Βολοντέ.\nΣτόν Τζορντάνο Μπρούνο (jordano bruno)\nΓιατί κατά της θρησκείας\nΚΑΤΗΓΟΡΙΑ: χριστιανισμός ΕΤΙΚΕΤΑ: αγάπης • θρησκείας • ΜΠΡΟΥΝΟ • ΤΖΙΟΡΝΤΑΝΟ\nΜόνιμος σύνδεσμος σε αυτό το άρθρο: http://athriskos.gr/1566/\n5 Ιουνίου 2013 στις 9:37 μμ\t(UTC 3) Σύνδεση με αυτό το σχόλιο\nAπό την ταινία «Giordano Bruno»\nΤο σύμπαν που αγάπησα 4ος κύκλος-ΕΤ-3.\nAπό την ταινία "Giordano Bruno" Τζορντάνο Μπρούνο Το σύμπαν που αγάπησα 4ος κύκλος-ΕΤ-3. Στόν Τζορντάνο Μπρούνο (jordano bruno)


Αποστραγγιστικές μεμβράνες HDPE | Ravago Hellas BS\nΑσφαλτικές μεμβράνες Ravaproof\nΥγρά στεγανωτικά προϊόντα\nΜεμβράνες PVC & ΤΡΟ του οίκου PROTAN\nΜεμβράνες EPDM του οίκου Cidac\nWaterstop του οίκου Plastiki\nΜεμβράνες PVC & TPO\nΟι μεμβράνες στεγανοποίησης PROTAN αποτελούν την τελευταία λέξη της τεχνολογίας και παρέχουν τέλεια ασφάλεια από τη θεμελίωση μέχρι την οροφή ενός κτιρίου.\nΟι μεμβράνες PVC είναι εξαιρετικά ανθεκτικές, έναντι κάθε είδους καιρικές συνθήκες.\nΤο TPO είναι ένα υλικό στεγανοποίησης εξαιρετικά ανθεκτικό στις καιρικές συνθήκες, το φως του ήλιου και τη διείσδυση της ρίζας και έχει πολύ μεγάλη μηχανική αντοχή.\nΌλα τα υλικά είναι πλήρως ανακυκλώσιμα και έτσι φιλικά προς το περιβάλλον.\nΜεμβράνες PVC PROTAN FG\nΟι μεμβράνες Multiplan FG είναι κατασκευασμένες από PVC-P. Το ενισχυμένο με πολυεστέρα υλικό είναι ανθεκτικό στις άμεσες καιρικές συνθήκες και την ηλιακή ακτινοβολία. Η επεξεργασία πραγματοποιείται με συγκόλληση με ζεστό αέρα.\nΔείτε σχετικό έγγραφο: PROTAN FG >\nΜεμβράνες PROTAN TPO\nΟι μεμβράνες Multiplan TPO είναι μεμβράνες στεγών που κατασκευάζεται από θερμοπλαστικές πολυολεφίνες. Το ενισχυμένο με πολυεστέρα υλικό έχει εξαιρετική αντοχή στην ηλιακή ακτινοβολία. Η επεξεργασία πραγματοποιείται με συγκόλληση με ζεστό αέρα.\nΔείτε σχετικό έγγραφο: PROTAN TPO >


Συνεχίζονται οι καταθέσεις για Siemens\nΤελευταία ενημέρωση: 2008-06-28, 00:00:00\nΜε αφορμή δημοσιεύματα του Τύπου σχετικά με την εμπλοκή πολιτικών προσώπων, πρώην και νυν υπουργών, στην υπόθεση της Siemens, η Εισαγγελία Πρωτοδικών επισημαίνει ότι από την έρευνα που διενεργεί ο εισαγγελέας Πρωτοδικών κ. Παναγιώτης Αθανασίου δεν έχει προκύψει κανένα τέτοιο στοιχείο.\nΣυνεχίζονται οι καταθέσεις μαρτύρων στον εισαγγελέα Πρωτοδικών, κ. Παναγιώτη Αθανασίου, ο οποίος ερευνά την υπόθεση των μαύρων ταμείων της Siemens.\nΟι εξελίξεις είναι ραγδαίες, καθώς νέα στοιχεία έρχονται στο φως. Με αφορμή δημοσιεύματα του Τύπου σχετικά με την εμπλοκή πολιτικών προσώπων, πρώην και νυν υπουργών στην υπόθεση της Siemens, η Εισαγγελία Πρωτοδικών επισημαίνει ότι από την έρευνα που διενεργεί ο κ. Αθανασίου, δεν έχει προκύψει κανένα τέτοιο στοιχείο.\nΟ κ. Αθανασίου εξέτασε χθες ως μάρτυρα το σύμβουλο του εκπροσώπου της εταιρίας Saic στην οποία ανατέθηκε το έργο της εγκατάστασης του συστήματος C4I ενόψει των Ολυμπιακών Αγώνων, ενώ προθεσμία, για τη Δευτέρα, ζήτησε ο διαχειριστής off shore εταιρείας που φέρεται να διακινούσε παράνομα εμβάσματα..\nΟ εισαγγελέας παρέλαβε επίσης υπόμνημα με τις θέσεις του κ. Γιώργου Γενναίου, ο οποίος ήταν πρώην συνεργάτης του πρώην βουλευτή του ΠΑΣΟΚ κ. Θόδωρου Τσουκάτου.\nΟ πρώην συνεργάτης του κ. Τσουκάτου, κλήθηκε ως ύποπτος, καθώς φαίνεται ως συνδικαιούχος λογαριασμών προς τους οποίους, σύμφωνα με τον κ. Τσουκάτο μοιράστηκαν το ένα εκατομμύριο μάρκα για να μεταφέρεται τμηματικά στο κομματικό ταμείο.\nΟ κ. Γενναίος ανέφερε στο υπόμνημά του υποστηρίζει ότι έκανε διευκόλυνση προς τον κ. Τσουκάτο, για να μεταφερθούν χρήματα από οργανώσεις του κόμματος στο εξωτερικό στα κεντρικά γραφεία του ΠΑΣΟΚ.\nΟ κ. Τσουκάτος έχει κληθεί να καταθέσει ως ύποπτος για την υπόθεση σήμερα στις 9 το πρωί.\nΤη Δευτέρα ο εισαγγελέας έχει καλέσει σε κατάθεση ως υπόπτους δύο χρηματιστές προς τους οποίους κατευθύνθηκαν εμβάσματα από δύο υπεράκτιες εταιρίες που διακινούσαν «μαύρα χρήματα» της Siemens.\nΈχει καλέσει επίσης σε συμπληρωματική κατάθεση με την ιδιότητα του υπόπτου τους δύο εκπροσώπους των δύο προαναφερόμενων υπεράκτιων εταιριών.


Προς απαγόρευση κυκλοφορίας τη νύχτα – Τακτικές "ακορντεόν" και "καρουζέλ" από ΕΛΑΣ σε πλατείες - News In Greece\nΑρχική Πολιτική Προς απαγόρευση κυκλοφορίας τη νύχτα – Τακτικές "ακορντεόν" και "καρουζέλ" από ΕΛΑΣ...\nΠροηγούμενο άρθροΤροπολογία υπουργείου Εργασίας για υποστήριξη εργαζομένων σε επιχειρήσεις – εργοδότες\nΕπόμενο άρθροΈνοπλες δυνάμεις: Πρόσληψη 2.600 οπλιτών – Πόσοι επιπλέον θα εισαχθούν στις στρατιωτικές σχολές\nΟ πρωθυπουργός του Μπελίζ Τζόνι Μπρισένιο διαγνώστηκε ότι έχει μολυνθεί από τον SARS-CoV-2, ανακοίνωσαν οι υπηρεσίες του επικεφαλής της κυβέρνησης της μικρής χώρας της...\nΧωρίς μετρό, ηλεκτρικό και τραμ η Αττική την προσεχή Πέμπτη 26 Νοεμβρίου, λόγω 24ωρης απεργίας των εργαζομένων στη ΣΤΑΣΥ. Διεκδικούν ενίσχυση των μέτρων πρόληψης...\nΣε καραντίνα στο σπίτι του βρίσκεται ο Υπουργός Ναυτιλίας και Νησιωτικής Πολιτικής Γιάννης Πλακιωτάκης, ο οποίος βρέθηκε θετικός στον κορωνοϊό, σύμφωνα με ανακοίνωση του...\nΤο κινεζικό υπουργείο Υγείας ανακοίνωσε σήμερα ότι έως τα μεσάνυχτα χθες Δευτέρα ενημερώθηκε για τον εντοπισμό 22 κρουσμάτων του SARS-CoV-2 στην ηπειρωτική Κίνα, διπλάσιων...\nΣύμφωνα με πληροφορίες, χθες βράδυ νοσηλεύονταν περισσότεροι από 4.400 ασθενείς με κορωνοϊό. Το 1/3 εξ αυτών στην περιφέρεια Θεσσαλονίκης. Περίπου 560 κλίνες ΜΕΘ COVID ήταν...\nΤο υπουργείο Υγείας της Βραζιλίας ανακοίνωσε χθες Δευτέρα ότι τις προηγούμενες 24 ώρες κατέγραψε 16.207 επιβεβαιωμένα κρούσματα του SARS-CoV-2, ενώ άλλοι 302 ασθενείς υπέκυψαν...\nΤης Ιωάννας Μάνδρου Τη διενέργεια έρευνας για τυχόν ευθύνες για παραβίαση των μέτρων για την πανδημία παρήγγειλε η Εισαγγελία Πρωτοδικών Αθηνών μετά από καταγγελία...